hotchpotch/miracl-hf-unified huggingface dataset:
ছেলে
মানব, সাধারণত শিশু বা বয়ঃসন্ধিকালে রয়েছে। একজন ছেলে যখন প্রাপ্তবয়স্ক হয় তখন তাকে পুরুষ হিসেবে অভিহিত করা হয়। ছেলে এবং মেয়ের মধ্যে প্রধান পার্থক্য হল একজন ছেলের একটি পুরুষাঙ্গ থাকে এবং মেয়ের যোনি থাকে। 
ছেলে শব্দটি সাধারণত জীববৈজ্ঞানিক লৈঙ্গিক পার্থক্য করণে ও সামাজিক দ্বায়িত্ব পৃথকীকরনে ব্যবহার করা হয়ে থাকে। ছেলে শব্দটি বিভিন্ন শব্দের সাথে যুক্ত করে আরও কিছু যৌগিক লিঙ্গ সম্পর্কিত শব্দ গঠন করা হয়।
হাত
হাত (ইংরেজীঃ Hand) হল মানুষ, সিম্পাঞ্জি, বানর,লেমুর প্রভৃতি নরবানরদের বাহুর প্রান্তে অবস্থিত বহুআঙুলি বিশিষ্ট একটি অঙ্গ যা কোন বস্তুকে আঁকরে ধরার কাজে ব্যবহৃত হয়। অল্প কিছু মেরুদন্ডী যেমন কোয়ালাকে মনে করা হয় যে তাদের হয় হাত বা থাবা রয়েছে।
হাত হল পরিবেশের সাথে শরীরের যোগাযোগের জন্য প্রধান গঠনী। এটি দ্বারা কোন প্রানী ছোট তুলে নেয়া বা বড় বস্তু উত্তোলনের কাজে ব্যবহার করা হয়। হাতের আঙ্গুলের ডগাতে শরীরের সমস্ত স্নায়ুর শেষ প্রান্ত এসে ঘনসন্নিবেশিত হয়েছে, যা পরিবেশের উদ্দিপনা দ্রুত গ্রহনে ও সারা প্রদানের অন্যতম মাধ্যম। প্রকৃতপক্ষে মানুষের স্পর্শানুভুতির প্রধান কেন্দ্রস্থল হল হাত। প্রতিটি হাত শরীরের অন্যান্য জোড় অঙ্গের ন্যায় প্রত্যেকটি আলাদাভাবে মস্তিষ্ক দ্বারা নিয়ন্ত্রিত হয়, এতে করে এক হাতে যেসকল কাজ করা হয় যেমন কলমের মাধ্যমে লেখা, সেগুলি সঠিকভাবে সম্পাদন করা সম্ভব হয়।
মুক্তিবেগ
মুক্তিবেগ (ইংরেজীঃ Escape velocity) বলতে এমন একটি বেগকে বুঝানো হয় মহাকর্ষীয় ক্ষেত্রে যে মানের বেগে নিক্ষিপ্ত কোন বস্তুর গতিশক্তি ও মহাকর্ষীয় বিভবশক্তির সমষ্টি শুন্য হয়।
মুক্তিবেগে কোন বস্তুকে কোন মহাকর্ষীয় ক্ষেত্র থেকে শুন্যে ছুড়ে দেয়া হলে তা আর ঐ মহাকর্ষীয় ক্ষেত্রে ফিরে আসে না।
গোলীয় প্রতিসাম্য বস্তুর ক্ষেত্রে নিম্নক্ত সমীকরন দ্বারা মুক্তিবেগের মান নির্ণয় করা হয়।
যেখানে formula_2 মুক্তিবেগ, "G" হল মহাকর্ষীয় ধ্রুবক ("G" = ৬.৬৭×১০ মি কেজি সেকেন্ড), "M" তারা, গ্রহ বা অন্য যেকোন বস্তুর ভর এবং "r" এর ব্যাসার্ধ।
পৃথিবীর ক্ষেত্রে মুক্তিবেগের মান প্রতি সেকেন্ডে ১১.২ কি.মি.। অর্থাৎ কোনো বস্তুকে প্রতি সেকেন্ডে ১১.২ কি.মি. গতিবেগে ওপরের দিকে ছূড়তে পারলে সেটা আর নীচের দিকে না পড়ে, মহাশূন্যে পৃথিবীর চারিদিকে ঘুরতে থাকবে। রকেটের ক্ষেত্রে মুক্তি বেগ প্রযোজ্য নয় কারণ রকেটের নিজস্ব জ্বালানি আছে। তাই রকেট মুক্তি বেগের অনেক কম বেগেই পৃথিবীর আকর্ষণ কাটিয়ে যেতে পারে।
ধানমন্ডি ক্রিকেট স্টেডিয়াম
ধানমন্ডি ক্রিকেট স্টেডিয়াম বাংলাদেশের রাজধানী ঢাকার একটি প্রধান পাবলিক মাঠ, যেখানে ঘরোয়া এবং আন্ত-কলেজিয়েট ক্রিকেট ম্যাচ আয়োজন করা হয়ে থাকে। এটি ঢাকা বিভাগ ক্রিকেট দলের হোম গ্রাউন্ড। স্টেডিয়ামের ধারণ ক্ষমতা ১০,০০০।
যুবলীগ
বাংলাদেশ আওয়ামী যুবলীগ () বাংলাদেশের প্রথম যুব সংগঠন যা ১৯৭২ সালের ১১ই নভেম্বর প্রতিষ্ঠিত হয়। সংক্ষেপে যুবলীগ নামে সংগঠনটি বহুল প্রচলিত। এটি বাংলাদেশ আওয়ামী লীগের যুব অঙ্গসংগঠন। এর প্রতিষ্ঠাতা চেয়ারম্যান ছিলেন শেখ ফজলুল হক মনি। ২০১২ সালের ১৪ জুলাই বাংলাদেশ আওয়ামী যুবলীগের ষষ্ঠ জাতীয় কংগ্রেসে চেয়ারম্যান পদে ওমর ফারুক চৌধুরী ও সাধারণ সম্পাদক পদে মোঃ হারুনুর রশিদ নির্বাচিত হন।
১৯৭২ সালের ১১ই নভেম্বর শেখ ফজলুল হক মনি কর্তৃক বাংলাদেশ আওয়ামী যুবলীগ প্রতিষ্ঠিত হয়। বাংলাদেশ আওয়ামী যুবলীগ ২০১২ সালের ১১ নভেম্বর ৪০ বছর পূর্তি উদযাপন করেছে। বাংলাদেশের গণতান্ত্রিক আন্দোলনের অন্যতম পথিকৃত নূর হোসেন ছিলেন যুবলীগের একজন সক্রিয় কর্মী।
পার্ল (দ্ব্যর্থতা নিরসন)
পার্ল দ্বারা বোঝানো যেতে পারেঃ
এলটন চিগুম্বুরা
এলটন চিগুম্বুরা (; জন্ম: ১৪ মার্চ, ১৯৮৬) কেওয়েকেওয়ে শহরে জন্মগ্রহণকারী জিম্বাবুয়ের ক্রিকেটার। বর্তমানে জিম্বাবুয়ে দলের পাশাপাশি ইংল্যান্ডের কাউন্টি ক্রিকেটে নর্দাম্পটনশায়ার ক্লাবের পক্ষ হয়ে আন্তর্জাতিক ক্রিকেটাঙ্গনে যুক্ত রয়েছেন। এছাড়াও তিনি জিম্বাবুয়ের একদিনের আন্তর্জাতিক ও টুয়েন্টি২০ আন্তর্জাতিক দলের অধিনায়কের দায়িত্বে রয়েছেন।
ম্যাশোনাল্যান্ড ক্রিকেট দলের পক্ষ হয়ে চিগুম্বুরা প্রথম-শ্রেণীর ক্রিকেটে অভিষিক্ত হন। তখন তার বয়স ছিল মাত্র পনের বছর। এরপর জিম্বাবুয়ে দলের পক্ষ হয়ে পর দু’টি অনূর্ধ্ব-১৯ ক্রিকেট বিশ্বকাপে অংশ নেন। তন্মধ্যে বাংলাদেশে অনুষ্ঠিত বিশ্বকাপে অস্ট্রেলিয়ার বিপক্ষে চার উইকেট দখল করে অপ্রত্যাশিতভাবে দলকে জয়ের মুখ দেখান।
এপলটন ক্রিকেট ক্লাবে স্বল্পকালীন অবস্থান করে ১৫ মার্চ, ২০১০ তারিখে বিদেশী খেলোয়াড় হিসেবে নর্দাম্পটনশায়ার কাউন্টি ক্রিকেট ক্লাবে খেলার জন্য স্বাক্ষর করেন।
বিদ্রোহী খেলোয়াড়দের অনুপস্থিতিতে আন্তর্জাতিক ক্রিকেটে অভিষেক ঘটে তার। ২০ এপ্রিল, ২০০৪ সালে শ্রীলঙ্কা দলের বিপক্ষে একদিনের আন্তর্জাতিক ক্রিকেটে অভিষিক্ত হন। এরপর আঠারো বছর বয়সে শ্রীলঙ্কা সফরে প্রথম টেস্ট খেলেন।
টেস্ট ক্রিকেট থেকে স্বেচ্ছা নির্বাসনের পূর্বে ২০০৫ সাল পর্যন্ত তিনি ৬টি টেস্ট খেলেন। কিন্তু ব্যাটিংয়ে দারুণভাবে ব্যর্থ ছিলেন। ১২ ইনিংসের ৫টিতেই শূন্য রান ছিল তার। ৭১ রানের একটি অর্ধ-শতক করেছিলেন চট্টগ্রামে বাংলাদেশের বিরুদ্ধে। এরপর তার নিজ সেরা ৫/৫৪ লাভ করেন।
২৬ মে, ২০১৫ তারিখে পাকিস্তান সফরে ৩ খেলার ওডিআই সিরিজের ১ম ওডিআইয়ে স্বাগতিক পাকিস্তানের বিপক্ষে চিগুম্বুরা তার প্রথম সেঞ্চুরি করেন। লাহোরের গাদ্দাফি স্টেডিয়ামে অনুষ্ঠিত ঐ খেলায় ৯৫ বলে করা ১১৭ রানের ইনিংস স্বত্ত্বেও তার দল ৪১ রানের ব্যবধানে পরাজিত হয়। কিন্তু দলের ধীরগতিতে বোলিংয়ের কারণে অধিনায়কের দায়িত্ব পালন করায় পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন হ্যামিল্টন মাসাকাদজা।
মে, ২০১০ তারিখে তিনি প্রসপার উতসেয়া’র পরিবর্তে জিম্বাবুয়ের অধিনায়ক মনোনীত হন। তিনি ২০১১ সালের বিশ্বকাপ ক্রিকেটে দলকে নেতৃত্ব দেন। দূর্বল কানাডা ও কেনিয়ার বিরুদ্ধে জয়লাভ করলেও কোয়ার্টার ফাইনালে প্রবেশ করতে ব্যর্থ হয় দলটি। কিন্তু কয়েকমাস পর বিশ্বকাপ প্রতিযোগিতায় দলের খারাপ ফলাফলের দরুন ২৪ জুন তারিখে তার পরিবর্তে ব্রেন্ডন টেলরকে জিম্বাবুয়ের অধিনায়কত্ব প্রদান করা হয়। টেস্ট ক্রিকেটে জিম্বাবুয়ের প্রত্যাবর্তনের পর দলটি হারারে স্পোর্টস ক্লাবে বাংলাদেশ ক্রিকেট দলের বিপক্ষে খেলতে নামে। ৪ আগস্ট, ২০১১ তারিখে অনুষ্ঠিত একমাত্র টেস্টে তিনি তিন উইকেট লাভ করেন। কিন্তু হাঁটুর আঘাতপ্রাপ্তির জন্য পাকিস্তানের বিরুদ্ধে অনুষ্ঠিত টেস্টে দলের বাইরে ছিলেন।
২৪ জুলাই, ২০১৪ তারিখে জিম্বাবুয়ে ক্রিকেটের সিদ্ধান্তমাফিক সকল স্তরের ক্রিকেটে পরিবর্তনের অংশ হিসেবে চিগুম্বুরাকে ওডিআই এবং টি২০ দলের অধিনায়ক ও ব্রেন্ডন টেলরকে টেস্টের অধিনায়কত্ব প্রদান করা হয়। এছাড়াও কোচিং কাঠামোয় পরিবর্তনের অংশ হিসেবে স্টিফেন ম্যানগোঙ্গোকে প্রধান কোচের দায়িত্বভার অর্পণ করা হয়।
জ্যাক রিচার
জ্যাক রিচার (আগের নাম ওয়ান শট) ২০১২ সালের একটি আমেরিকান থ্রিলার চলচ্চিত্র। এটি ২০০৫ সালের লি চাইল্ড লিখিত ওয়ান শট নামক উপন্যাস এর চলচ্চিত্র রুপ। ছবিটির কহিনী লিখেছেন ও পরিচালনা করেছেন ‘ক্রিস্টোফার ম্যাকওয়ারি’ এবং নাম ভূমিকায় অভিনয় করেছেন টম ক্রুজ। সম্পূর্ন ছবিটির শুটিং করা হয় আমেরিকার পেনসিলভেনিয়ার সেন্ট পিটসবার্গে।
পেনসিলভেনিয়ার সেন্ট পিটসবার্গের পিএনসি পার্ক থেকে একজন লোক একটি পিকআপ ভ্যান চালিয়ে অ্যালেগেনি নদীর পাশ দিয়ে একটি পার্কিং গ্যারেজে প্রবেশ করে। তারপর পালিয়ে যওিয়ার অগে একটি স্নাইপার বন্দুক দিয়ে সে লক্ষ্য স্থির করে স্টেডিয়াম ও নদীর উত্তর পাশের পার দিয়ে চলাচলরত জনতার উপরে একেরপর এক গুলি করে পাঁচ জনকে হত্যা করে।
ঘটনার পরপরই গোয়েন্দা এমারসন এর নেতৃত্তে একদল পুলিশ ঘটনাস্থলে পৌছে এবং সেখান থেকে একটি গুলির খোসা ও পার্কিং বিলের জন্য দেওয়া একটি পয়সা উদ্ধার করে। পয়সার উপর আঙ্গোলের ছাপ থেকে পাওয়া তথ্যের ভিত্তিতে তারা জেমস বার নামে একজন আমেরিকান আর্মির ইরাক ফেরত সাবেক স্নাইপার এর বাড়িতে অভিযান চালায়। সেখান থেকে পিকআপ ভ্যান, গুরি বানানোর যন্ত্রপাতি, স্নাইপার বন্দুক পায় ও পুলিশ জেমসকে গ্রেপ্তার করে।
গোয়েন্দা এমারসন ও জেলা অ্যাটর্নি এলেক্স রুডিন যখন তাকে জিঞ্গাসাবাদ করে তখন জেমস তার নোটপ্যাডে লেখে, "গেট জ্যাক রিচার"। রিচার একজন ভবঘোরে ও ইউএস অর্মির একজন সাবেক মিলিটারি পুলিস ক্রপস অফিসার। রিচার যখন জেমস ও গোলাগুলির খবর খবরে দেখতে পায় তকন সে নিজেই পিটসবার্গ চলে আসে। এমারসন ও এলেক্স রিচারকে তথ্যসূত্র দেখাতে অনিচ্ছা প্রকাশ করে কিন্তু জেমসকে দেখতে দেয় যিনি তখন কোমায় আছেন। সেখানে রিচারের জেমস এর আইনজীবী জেলা অ্যাটর্নির মেয়ে হেলেন রুডিনের সাথে দেখা হয়।
হেলেন রিচারকে পস্তাব দেয় যদি সে তাকে ইনভেস্টিগেসনে সাহায্য করে তবে তাকে এভিডেন্স দেখানো হবে। আসামির বাড়িতে গিয়ে হেলেনকে ইরাক এ জেমস এর কাজ সম্পর্কে খোজ নিতে হবে এই শর্তে পরে রিচার সাহায্য করতে রাজি হয়ে যায়। রিচার ঘটনাসথলে গিয়ে বুঝতে পারে ভ্যানের কাভার হিসেবে ব্যবহার করে অন্য একজন শ্যূটার গুলি করেছে। হেলেনকে তখন রিচার জানায় লোকাল কন্সট্রাকসন কম্পানির মালিক আসল টার্গেট ছিল এবং অন্যদের হত্যা করা হয় সেট অপ হিসেবে। একটি বারে মরামারির পর রিচার বুঝতে পারে তাকে থামানোর জন্য কেউ চেষ্ঠা করছে।
আসল খলনায়ক হল রাশিয়ান একটি গ্যাং এর প্রধান যিনি জীবনের অধিকাংশ সময় সোভিয়েট এর জেলে কয়েদি হিসেবে কাটিয়েছেন যাদেরকে জিক বলা হয়। তারা গোয়েন্দা হেমারসন এর সহয়তায় হেলেনকে অপহরন করে এবং তাকে জিম্মী করে রিচারকে আসতে বলে। রিচার একটি শূটিং ফার্ম এর মালিক সাবেক ইউএস আর্মির গানম্যান ক্যাসকে নিয়ে সেখোনে যায় ও রাশিয়ানদের মেরে হেলেনকে উদ্ধার করে।
রিচার ও ক্যাস সেখান থেকে চলে আসে কারণ সে জানে হেলেন রাশিয়ানদের হত্যাতে যাতে রিচার এর নাম না আসে জন্য চেষ্ঠা করবে। জেমস জেগে উঠার পর তিনি কিছুই মনে করতে পারেন না এবং হেলেনকে বলেন হত্যাকান্ডের জন্য যদি তিনি দোষী হয়ে থাকেন তাহলে তিনি তার শাস্তি মাথা পেতে নেবেন।
হাইফা আল-মনসুর
হাইফা আল-মনসুর (, জন্মঃ ১০ আগস্ট, ১৯৭৪) সৌদি আরবের প্রথম নারী চলচ্চিত্র পরিচালক। তার বাবা আব্দুল মনসুর রহমান একজন কবি। বারো ভাইবোনের মধ্যে তিনি অষ্টম। তিনি মিসরের আমেরিকান ইউনিভার্সিটি ইন কায়রো থেকে সাহিত্যে এবং অস্ট্রেলিয়ার ইউনিভার্সিটি অব সিডনি থেকে চলচ্চিত্র বিষয়ে পড়াশোনা করেছেন। তার পরিচালিত ওয়াজাদা চলচ্চিত্রটি সৌদি আরবের প্রথম পূর্ণদৈর্ঘ্য চলচ্চিত্র।
হাইফা আল-মনসুর "হু?", "দ্য বিটার জার্নি" ও "দ্য ওনলি ওয়ে আউট" নামে তিনটি সল্পদৈর্ঘ চলচ্চিত্র নির্মাণ করে তার চলচ্চিত্র নির্মাণ ক্যারিয়ার শুরু করেন। ‘দ্য ওনলি ওয়ে আউট’ সংযুক্ত আরব আমিরাতে ও হলেন্ডে পুরস্কার জেতে। এছাড়া তিনি ‘উইমেন উইদাউট শ্যাডোস’ নামে একটি প্রামাণ্যচিত্র পরিচালনা করেছেন যেটি ১৭টি আন্তর্জাতিক চলচ্চিত্র উৎসবে প্রদর্শিত হয়। এটি মাসকট চলচ্চিত্র উৎসবে শ্রেষ্ঠ প্রামান্যচিত্র হিসেবে ডেগার পুরস্কার জেতে ও রোটারডামে চতুর্থ আরব চলচ্চিত্র উৎসবে বিচারকদের দৃষ্টি আকর্ষন করে। তার পরিচালিত ওয়াজাদা চলচ্চিত্রটিও অনেক পুরস্কার অর্জন করে।
তিনি কয়েকবছর ধরে তার স্বামীর (যিনি একজন আমেরিকান কূটনীতিবীদ) সাথে বাহরাইনে বসবাস করছেন। তাদের ছেলেমেয়ের সংখ্যা দুইজন।
মিনা কুমারী
মিনা কুমারী (; ;1 জন্ম: ১ আগস্ট, ১৯৩৩- মৃত্যু: ৩১ মার্চ, ১৯৭২২), জন্ম নাম মেহজাবিন বানু হলেন একজন ভারতীয় চলচ্চিত্র অভিনেত্রী ও কবি। তার পিতার নাম আলী বক্স। মূলত পিতার ইচ্ছাতেই তিনি অভিনয়ে প্রবেশ করেন। ১৯৩৯ সালে সাত বছর বয়সে ‘ফারজানদ-এ-ওয়াতন’ চলচ্চিত্রে বেবি মিনা নাম নিয়ে তিনি চলচ্চিত্র জগতে প্রবেশ করেন। কামাল আমরোহী পরিচালিত পাকিজা তার জীবনের শ্রেষ্ঠ চলচ্চিত্র। ছবিটি তার মৃত্যুর তিন সপ্তাহ আগে মুক্তি পায়।
মিনা কুমারী ১৯৪৯ সালে বীর ঘাতক ছবিতে প্রথম নায়িকা চরিত্রে অভিনয় করেন। ১৯৫২ সালে বেজু বাওরা চলচ্চিত্রে অভিনয় করে তিনি নায়িকা হিসেবে পরিচিতি ও জনপ্রিয়তা অর্জন করেন। ১৯৩৯ থেকে ১৯৭২ সাল পর্যন্ত তার অভিনয় জীবনে তিনি ৯০ টির বেশি চলচ্চিত্রে অভিনয করেন। তিনি ১৯৭২ সালের ৩১ মার্চ লিভার সিরোসিসে আক্রান্ত হয়ে মৃত্যুবরন করেন।
জিয়াউর রহমান (ক্রিকেটার)
মোহাম্মদ জিয়াউর রহমান (জন্ম: ২ ডিসেম্বর, ১৯৮৬) খুলনা জেলায় জন্মগ্রহণকারী বাংলাদেশের ক্রিকেটার। বাংলাদেশ জাতীয় ক্রিকেট দলের পক্ষ হয়ে আন্তর্জাতিক ক্রিকেট খেলছেন। ডানহাতি ব্যাটসম্যান ও ডানহাতি ফাস্ট মিডিয়াম বোলাররূপে দলে প্রতিনিধিত্ব করছেন। ডাকনাম "জনি" হিসেবে মাঝেমাঝে স্কোরশীটে তাকে উল্লেখ করা হয়ে থাকে। ২০০৩/০৪ মৌসুমে আইসিসি অনূর্ধ্ব-১৯ ক্রিকেট বিশ্বকাপে দলের পক্ষ হয়ে খেলেছেন। এছাড়াও, ২০০৬/০৭ মৌসুমে বাংলাদেশ ক্রিকেট বোর্ড সভাপতি একাদশ ও বাংলাদেশ ক্রিকেট বোর্ড একাডেমী দলে অংশগ্রহণ করেছেন।
২৩ মার্চ, ২০১৩ তারিখে হাম্বানতোতায় শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে তার। কিন্তু ঐ খেলায় শূন্য রানে আউট হয়ে যান। ১০৬তম বাংলাদেশী হিসেবে আন্তর্জাতিক ক্রিকেটে অভিষিক্ত হন। টেস্ট ক্রিকেটে অভিষিক্ত হন হারারেতে অনুষ্ঠিত জিম্বাবুয়ের মধ্যকার দ্বিতীয় টেস্টে অংশগ্রহণের মাধ্যমে। প্রথম ইনিংসে কোন উইকেট না পেলেও দ্বিতীয় ইনিংসে চারটি উইকেট লাভ করে দলকে ১৪৩ রানের ব্যবধানে জয়ী হবার মাধ্যমে সিরিজ ড্র করতে সাহায্য করেন।
বাঁধ
বাঁধ (ইংরেজীঃ Dam) বলতে এমন একটি প্রতিবন্ধক দেয়ালকে বোঝানো হয়, যেটি জলের প্রবাহকে বাধা দান করে। এটি মূলত কোন স্থানে কৃত্রিম উপায়ে জল ধরে রেখে এর নিকট বা দূরবর্তী এলাকায় সেচ বা পানীয় জলের কৃত্রিম উৎস হিসাবে ব্যবহার করা হয়। এছাড়া বন্যা নিয়ন্ত্রক বাঁধ কোন একটি এলাকাকে বন্যা বা প্লাবিত হওয়া থেকে রক্ষা করে। এছাড়া জলবিদ্যুৎ উৎপাদন কেন্দ্রের একটি প্রধান অংশ হিসেবে বাঁধ তৈরি করা হয়।
প্রারম্ভিক বাঁধ নির্মাণ মধ্যপ্রাচ্য এবং মেসোপটেমিয়াতে সংগঠিত হয়েছিল।এসময় বাঁধ টাইগ্রিস ও ইউফ্রেটিস নদীর জলের স্তর নিয়ন্ত্রণ করার জন্য ব্যবহার করা হত।
সবচেয়ে প্রাচীন বাঁধ হিসেবে জর্ডানের জাওয়া বাঁধ এর কথা জানা যায়। এটি জর্দানের রাজধানী আম্মান থেকে ১০০ কিলোমিটার (৬২ মাইল) উত্তরপূর্বে অবস্থিত। এই মাধ্যাকর্ষণ বাঁধটি ৯ মিটার উঁচু (৩০ ফুট) এবং ১ মিটার ব্যাপী (৩.৩ ফুট) পাথরের তৈরী যা ৩০০০ খ্রিস্টপূর্বাব্দে নির্মিত হয়।
খ্রিস্টপূর্ব ১৯ শতকে দ্বাদশ সাম্রাজ্যের সময়ে, ৩য় সেনোসার্ট, ৩য় এবং ৪র্থ আমেনেমহাট নামের ফারাও গণ ১৬ কিমি(৯.৯ মাইল) দীর্ঘ একটি খাল খনন করেন, যা নীলনদ এবং ফাইয়াম মরুদ্যানকে সংযুক্ত করেছিল।পূর্ব-পশ্চিম বরাবর হার-উর নামের দুটি বাঁধ নির্মাণ করা হয়েছিল, যাদের মাধ্যমে বার্ষিক বন্যার সময় পানি সংরক্ষণ করা হত এবং পরবর্তীতে পার্শ্ববর্তী এলাকায় সরবরাহ করা হত।
কায়রোর দক্ষিণে প্রায় ২৫ কিলোমিটার (১৬ মাইল) দূরে ওয়াদি-আল-গারামিতে বন্যা নিয়ন্ত্রণের জন্য ২৮০০ বা ২৬০০ খ্রিস্টপূর্বাব্দে সাদ আল-কাফারা নামক বাঁধটি তৈরী করা হয়। এটি একটি ভিন্নমুখকরণ বাঁধ যা মূলতঃ বন্যা নিয়ন্ত্রণের জন্য বানান হয়েছিলো যা নির্মাণ চলাকালীন বা তার কিছু পরে ‌‌প্রবল বৃষ্টিপাতে ভেঙ্গে যায়।
প্রাচীন বিশ্বের স্থাপত্যকলার অন্যতম বিস্ময় ছিল মারিবের মহাবাঁধ, যা ইয়েমেনে অবস্থিত ছিল।এর নির্মাণ শুরু হয়েছিল খ্রিস্টপূর্ব ১৭৫০ থেকে ১৭০০ সালের মাঝামাঝি কোন এক সময়ে। এটি তৈরী হয়েছিল মাটি দ্বারা। প্রস্থচ্ছেদে এটি ছিল ত্রিকোণাকার, দৈর্ঘ্যে ৫৮০ মি ( ১৯০০ ফিট) , প্রকৃত উচ্চতায় ৪ মি ( ১৩ ফিট) । এটি দুই সারি পাথরের মাঝে তৈরী হয়েছিল, যাদের সাথে শক্তিশালী ভাবে বাঁধ টি জুড়ে দেয়া হয়েছিল। বিভিন্ন সময়ে এর সংস্কার করা হয়, যাদের মাঝে সবচেয়ে গুরুত্বপূর্ণ ছিল খ্রিস্টপূর্ব ৭৫০ সালের সংস্কার। এর ২৫০ বছর পর বাঁধটির উচ্চতা বৃদ্ধি করে ৭ মি (২৩ ফিট) এ উন্নীত করা হয়। সাবাদের রাজত্বের শেষে বাঁধটির নিয়ন্ত্রণ চলে যায় হিমইয়ারাইটদের (~১১৫ খ্রিস্টপূর্ব) হাতে, যারা এর কলেবর বৃদ্ধি করে। তাদের বানানো বাঁধ ছিল ১৪ মি (৪৬ ফিট) উঁচু এবং এতে ছিল অতিরিক্ত পানি বের হবার জন্য ৫ খানা পথ, ২ খানা শক্তিশালী জলকপাট ও বিতরণ চৌবাচ্চায় সংযোগকারী ১০০০ মি দীর্ঘ খাল। এই ব্যাপক সংস্কার ৩২৫ খ্রিস্টাব্দ নাগাদ শেষ হয় এবং ২৫০০০ একর (১০০ বর্গকিমি) এলাকায় সেচকার্য সম্ভব করে তোলে।
খ্রিস্টপূর্ব ৩য় শতকের মাঝামাঝির পরের দিক নাগাদ বর্তমান ভারতের ঢোলাভিরা তে এক জটিল পানি ব্যবস্থাপনা স্থাপনা নির্মাণ করা হয়। এতে পানি সংগ্রহ ও সংরক্ষণের জন্য ১৬টি জলাধার, বাঁধ এবং নানা দৈর্ঘ্যের খাল অন্তর্ভুক্ত ছিল।
এফলাতুন পিনার একটি বাঁধ ও জলমন্দির কনইয়া, তুরস্কে অবস্থিত।
দূরত্ব (চলচ্চিত্র)
দূরত্ব এটি ২০০৪-এর একটি বাংলাদেশী শিশুতোষ চলচ্চিত্র। এটি পরিচালনা করেন মোরশেদুল ইসলাম, ইমপ্রেস টেলিফিল্ম-এর ব্যানারে নির্মিত এই চলচ্চিত্রটি হুমায়ূন আহমেদের উপন্যাস অবলম্বনে নির্মাণ করা হয়। চলচ্চিত্রটির প্রধান কয়েকটি চরিত্রে অভিনয় করেছেন হুমায়ুন ফরীদি, সুবর্ণা মুস্তাফা, রাইসুল ইসলাম আসাদ, হাকিম ফেরদৌস, আখতার হোসেন, দেলোয়ার হোসেন, ওয়াহিদা মল্লিক জলি, শহিদুল আলম সাচ্চু ও তানিয়া। ছবিটি ২০০৪ সালের জাতীয় চলচ্চিত্র পুরস্কার লাভ করে।
বাবা মায়ের ব্যস্ততার সীমা নেই। একমাত্র ছেলেকে বাবা মা কেউই ঠিকমত সময় দিতে পারেনা। এভাবেই বেড়ে উঠতে থাকে ছোট্ট এগার বছরের পুতুল (ফাহাদ)। বাসার কাজের বুয়াই ওর দেখা শুনা করে। বই পড়তে ছবি আকতে আর কম্পিউটারে গেম খেলতে ওর ভাল লাগে। এক সকালে জানালা দিয়ে বাইরে তাকাতেই বানরের খেলা দেখতে পায়। ও বেরিয়ে আসে । এরপর সে হাটতে হাটতে একটা পার্কে গিয়ে বসে। সেখানে আগে থেকেই ওর বয়সী আরেকটা ছেলে বসে ছিল। সে তার কুকুরটিকে বার বার মারছিল। একসময় সে পুতুলকেও ইটের ছোট টুকরা ছুড়ে মারে। পুতুল ওকে মারছে কেন তা জিজ্ঞেস করতেই ছেলেটা বাজে বাজে কথা বলে। অবশ্য এরপরই ওদের মধ্যে বন্ধুত্ব হয়ে যায়। কত শত গল্প হয়। ছেলেটা রেল স্টেশনে থাকে তার এক মাত্র বোনকে নিয়ে। বোনটা খুব সুইট। ওদের মধ্যে দারুন সখ্যতা গড়ে ওঠে। ওরা ট্রেনে করে ময়মনসিংহ যায়। সেখানেই ট্রেনে এক গানওয়ালার সাথে দেখা হয় যে গান গায় আর দাতের মাজন বিক্রি করে সেই সাথে কান পাকা মলম কর্ণসুন্দর বিক্রি করে। যদিও কেউ তা কেনেনা। পুতুল নতুন বন্ধুদের কাছ থেকে একটা টাকা চেয়ে নিয়ে এক কৌটা কর্ণসুন্দর কিনলে সেই বিক্রেতা যে কি খুশি হয় তা বলার নয়।
ওদিকে একমাত্র ছেলেকে না পেয়ে বাবামা দিশে হারা হয়ে যায়। এক হুজুর ডাকে। সেই হুজুর পুতুলের জামা কাপড়ের গন্ধ শুকে বলে কোথায় আছে। এভাবেই টান টান উত্তেজনার পর এক সময় পুতুল ফিরে আসে নিজের বাড়িতে।
ওদের বাড়িটা দেখে বস্তির সেই মেয়েটি বলে এটা তোমাদের বাড়ি? তোমরা কি এই দেশের রাজা? ও কোন কথা না বলে বাসায় ফিরে যায়।
লা দন্না এ মোবিলে
লা দন্না এ মোবিলে () হল ম্যানতুয়ার ডিউকের গান যা জুসেপ্পে ভের্দির রিগোলেত্তো (১৮৫১) অপেরার শুরুর অ্যাক্ট ৩ থেকে নেওয়া হয়েছে। অন্তর্নিবিষ্ট পরিহাস হল যে, ডিউক নিজেই অনুভূতিহীন ফুর্তিবাজ যিনি মোবিলে ("অস্থিরচিত")। তার বহু প্রচালিত এবং সহচারী নাচের জন্য এটি একটি জনপ্রিয় অপেরা গান। বলা হয়ে থাকে যে, গানটির প্রভাব যাতে নষ্ট না হয়, তার জন্য ভেনিসের তেয়াত্রো লা ফেনিচের অপেরাতে এটি প্রদর্শন করার আগে জুসেপ্পে ভের্দি এর সম্পর্কে কিছু বলতে নিষিদ্ধ করেছিলেন। এটি প্রথম প্রদর্শন করার পরেই খুব শীঘ্রই ভেনিস প্রতি গোন্দোলিয়ের (নৌকায় মাঝি) এটি গাওয়া শুরু করে তাদের কর্ম স্থলে।
লা দন্না এ মোবিলে এর বিষয়টি প্রায় হাস্যরসাত্মক-ধ্বনি তৎক্ষণাত প্রবর্তিত এবং সচিত্র হিসাবে সঞ্চালিত হয় (বি মেজর মূল কি থেকে স্থানবিন্যাসিত)। বিষয়টি একক সঙ্গীত সঞ্চালনের জন্য প্রায় দুই মিনিটের মধ্যে বেশ কয়েকবার পুনরাবৃত্তি করা হয়, কিন্তু শেষ তালাঙ্কে এটি গুরুত্বপূর্ণ এবং সুস্পষ্ট-বাদ হয়ে পড়ে। এটি সঙ্গীতকে সামনের দিকে অগ্রসর হওয়ার প্রভাব হিসাবে অসম্পূর্ণ এবং অমীমাংসিত ধারণা তৈরি করে, যা ডায়টনিক স্কেলের প্রথম স্কেল ডিগ্রী (প্রধান সুর) বা পঞ্চম স্কেল ডিগ্রীতে শেষ না হয়ে ডায়টনিক স্কেলের ষষ্ঠ স্কেল ডিগ্রীতে শেষ হয়। একসময় ডিউক গানটি গাওয়া শেষ করলে, বিষয়টি আবার পুনরাবৃত্তি করা হয়; কিন্তু এই সময় শেষ এবং চূড়ান্ত, একক সঙ্গীত, এবং অবশেষে টনিকে (ডায়টনিক স্কেলের প্রথম স্কেল ডিগ্রী) মীমাংসা হয়।
রফিক আজম
রফিক আজম (জন্মঃ ২৯ ডিসেম্বর, ১৯৬৩) বাংলাদেশের একজন স্থপতি। ২০১২ সালে তিনি স্থাপত্যশিল্পে অবদান রাখার জন্য সম্মানজনক ‘লিডিং ইউরোপিয়ান আর্কিটেক্ট ফোরাম’ পুরস্কার লাভ করেন।
রফিক অজম পুরনো ঢাকার লালবাগ এলাকায় ১৯৬৩ সালের ২৯ ডিসেম্বর জন্মগ্রহণ করেন। তিনি নয় ভাই বোনের মধ্যে ষষ্ঠ। তিনি বাংলাদেশ প্রকৌশল বিশ্ববিদ্যালয় থেকে ১৯৮৯ সালে ইন্জিনিয়ারিং পাশ করে স্থাপত্য পেশায় আসেন। অস্ট্রেলিয়ায় লেখাপড়া করার সময় রফিক বিখ্যাত স্থপতি গ্লেন মার্কট এর সানিদ্ধে আসেন এবং তার কাছ থেকেই মূলত অনুপ্রেরনা পান। ১৯৯৫ সালে সাতত্য নামে তাঁর নিজের একটি প্রতিষ্ঠান প্রতিষ্ঠা করেন, যার স্লোগান হচ্ছে ‘সবুজ সচেতন স্থাপত্য’।
রফিক আজম এর স্ত্রী ড. আফরোজা আক্তার ও একমাত্র সন্তান আরাফকে নিয়েই তার সংসার। তার স্ত্রী জাতিসংঘে কাজ করেন। বর্তমানে তিনি বিভিন্ন বিশ্ববিদ্যালয়ে খন্ডকালীন শিক্ষক হিসেবে শিক্ষকতা করছেন।
এক্ট অফ ভেলর
এক্ট অফ ভেলর ২০১২ সালে মুক্তিপ্রাপ্ত একটি আমেরিকান যুদ্ধের চলচ্চিত্র। ছবিটির কাহিনী লিখেছেন কার্ড জন্সটেড এবং পরিচালনা করেছেন মাইক মিকয় ও স্কট ওয়াগ। এতে অভিনয় করেছেন রসেলিন সানচিজ, নেসটর সেরানো, এমিলিও রিভোরা সহ আরো অনেকে। ছবিটি মূলত ইউএস নেভি সিল ও ইউএস নেভির স্পেশাল ওয়ারক্রাইম ফোর্সের সদ্যসদের কাহিনী অবলম্বনে নির্মিত। চলচ্চিত্রটি শ্রেষ্ঠ মৌলিক গানের জন্য ৭০তম গোল্ডেন গ্লোব পুরুস্কারের জন্য মনোনীত হয়েছিল।
ইন্দোনেশিয়ার ট্রেনিং ক্যাম্প থেকে মুক্ত আবু সাবেল নমে একজন চেচেন সন্ত্রাসী (জেসন কোটল) ফিলিপাইনের একটি প্রথমিক বিদ্যালয়ে গাড়ি বোমা বিস্ফোরনের মাধ্যমে সেখানকার আমেরিকান রাষ্ট্রদূত, তার পুত্র ও কয়েক ডজন শিশুকে হত্যা করে।
কোস্টারিকাতে ওয়াল্টার রোজ নামে একজন সিআইএ এজেন্ট লিসা মার্লোস নামে আরেক এজেন্ট এর বাড়িতে দেখা করে তাদের টার্গেট মাদক চোরাকারবারী মিখাইল ক্রিসটো ট্রকোভিস এর সম্পর্কে আলোচনা করার জন্য। ক্রিসটোর লোক রোজকে খুন করে লিসাকে অপহরন করে। লিসাকে নিয়ে বনের মধ্যে একটি বাড়িতে গার্ড দিয়ে পাহারা দেওয়া অবস্থায় রাখা হয় এবং তাকে নির্যাতন করা হয়।
করোনাডো নাভেল বেস স্টেশনে বেনডিটো প্লাটোন এর সীল সেভেন এর সদস্যরা। সেখানে লেফটানেন্ট রকি তার বস ডেভকে বলে, তার স্ত্রী সন্তান সম্ভবা তখন সবাই রকির পরিবারকে সময় দেয় তাদের পরবর্তী মিশন পর্যন্ত। পরে নেভি সীল সেভেন এর সদস্যরা কোস্টারিকায় লিসাকে উদ্ধারের জন্য রওনা হয়। তারা সারা রাত ওই বাড়ির পাশের বনে অবস্থান নেয় এবং সকালে অভিযান পরিচালনা করে লিসাকে এবং একটি মুঠোফোন উদ্ধার করে।
বাল্যবন্ধু ক্রিসটো ও সাবাল কিয়াভ এ দেখা করে এবং ক্রিসটো জানায় যে সিঅইএ তাকে অনুসরন করছে। এরপর সাবাল একটি কারখানায় যায় যেখানে সুইসাইড মিশনের জন্য এক ধরনের জ্যাকেট তৈরি করা হচ্ছে যা স্ক্যানারে ধরা পরবে না। এরপর থেকে নেভি সীল সেভেন এর সদস্যরা বিভিন্ন জায়গায় অভিযান পরিচালনা করে ক্রিস্টোকে গ্রেপতার করে। সাবলকে ধরার অভিযানে রকি মারা যায়। তাকে সম্পূর্ন সামরিক মর্যাদাতে সমাহিত করা হয়।
সেভেন ডাস্ট
সেভেন ডাস্ট আমেরিকার জর্জিয়ার আটলান্টার একটি হেভি মেটাল ব্যান্ড। ১৯৯৪ সালে বেজবাদক ভিনি হর্ন্সবি, ড্রামবাদক মর্গান রোজ ও গিটারিস্ট জন কনোল্লি মিলে এটি প্রতিষ্ঠা করেন। ব্যান্ডটি প্রতিষ্ঠার পর থেকে বেশ কয়েকবার এর নাম বদল করা হয়। তাঁদের সর্বপ্রথম ডেমো টেপ বের হওয়ার পর ভোকালিস্ট লেজন উইথারস্পুন এবং গিটারিস্ট ক্লিন্ট লোয়ারি যোগদান করেন। ১৯৯৭ সালের ১৫ এপ্রিল তারা তাদের প্রথম অ্যালবাম বের করে এবং এর নাম রাখা হয় ব্যান্ডের নাম সেভেন ডাস্ট নামে।
বের হওয়ার প্রথম সপ্তাহেই এই অ্যালবামটি ৩১১ পিস বিক্রি হয়। পরবর্তী সময়ে বেশ কিছু কনসার্ট ও টেলিভিশনের সহায়তায় অ্যালবামটি বিলবোর্ড শীর্ষ তালিকায় স্থান পেতে শুরু করে এবং পরে গোল্ড সনদপ্রাপ্ত হয়। প্রতিষ্ঠার পর থেকে তার এখন পর্যন্ত নয়টি অ্যালবাম প্রকাশ করেছে। ২৬ মার্চ, ২০১৩ সালে তাদের সর্বশেষ অ্যালবাম ব্ল্যাক আউট দ্য সান বাজারে আসে।
সেভেন ডাস্ট দলটি যেসব গানের দল দ্বারা প্রভাবিত, তার মধ্যে আছে ‘লিভিং কালার’, ‘সেপালটুরা’ এবং ‘ফেইথ নো মোর’। তারা একসঙ্গে অনেক ধারার মিশ্রণে গান করে। সেভেন ডাস্ট মূলত অলটারনেটিভ মেটাল, পোস্ট গ্রাঞ্জ, হেভি মেটাল এবং ন্যু মেটাল ধারার গান করে।
পাতি বটেরা
পাতি বটেরা (বৈজ্ঞানিক নাম: "Coturnix coturnix") (), বা বড় বটেরা Phasianidae (ফ্যাসিয়ানিডি) গোত্র বা পরিবারের অন্তর্গত "Coturnix" (কোটার্নিক্স) গণের এক প্রজাতির রঙচঙে কোয়েল। পাতি বটেরার বৈজ্ঞানিক নামের অর্থ "বটেরা" (ল্যাটিন "coturnix" = বটেরা)। গত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। আফ্রিকা, এশিয়া ও ইউরোপের অধিকাংশ এলাকা জুড়ে এদের বিস্তৃতি। মোট ১ কোটি ৬২ লাখ বর্গ কিলোমিটার এলাকা জুড়ে এরা বিস্তৃত। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। জাপানি বটেরার সাথে এদের অস্বাভাবিক মিল, কেবল ডাক আলাদা।
দাউদ ইব্রাহিম
দাউদ ইব্রাহিম কাসকার, (জন্মঃ ২৭ ডিসেম্বর, ১৯৫৫) দাউদ ইব্রাহিম নামেই বেশি পরিচিত যিনি ভারতের মুম্বাই এর সংগঠিত অপরাধ চক্রের প্রধান। তার সিন্ডিকেটের নাম হলো ডি কম্পানি। তিনি সংগঠিত অপরাধের জন্য ইনাটারপোলের মোস্ট ওয়ান্টেড তালিকায় এবং মার্কিন সাময়িকী ফোর্বস-এর বিশ্বের শীর্ষ পলাতক অপরাধীদের ২০১১ এর তালিকায় তৃতীয় স্থানে রয়েছেন। ২০০৮ সালেও তিনি ফোর্বস-এর তালিকায় চতুর্থ স্থানে ছিলেন। এছাড়া ভারতীয় পুলিশের পলাতক অপরাধীদের তালিকায়ও তার নাম শীর্ষে।
দাউদ ইব্রাহিমের দলে প্রায় ৫ হাজার সদস্য রয়েছে যারা মাদক চোরাচালান থেকে শুরু করে খুন, অপহরন এর মত কাজ করে থাকে। ছোটা শাকিলকে দাউদ ইব্রাহিম এর ডান হাত হিসেবে ধরা হয়। তাদের কর্মক্ষেত্র ভারত, পাকিস্তান ও সংযুক্ত অরব অমিরাত।
১৯৯৩ সালে ১২ মার্চ মুম্বাই স্টক এক্সচেঞ্জে এক সিরিজ বোমা বিস্ফোরণে ৩১৫ জন (সরকারি হিসেবে ২৫৭ জন) লোক নিহত হয়। এর জন্যও দাউদ ইব্রাহিমকে অভিযুক্ত করা হয়। ২১ মার্চ ২০১৩ সালে ইন্ডিয়ান সুপ্রীম কোর্ট এক নিরীক্ষার মাধ্যমে জানতে পারে এই বোমা হামলায় দাউদ ইব্রাহিম সরাসরি জরিত ও তিনি পাকিস্তানে আত্মোগোপন করে আছেন যাদিও পাকিস্তান সরকার ভারতের এই দাবি বারবার অস্বীকার করে আসছে।
পুলিসের প্রধান কন্সটেবল ইব্রাহিম কাসকারের পুত্র দাউদ ১৯৫৫ সালের ২৭ ডিসেম্বর ভারতের মহারাষ্ট্রের কনকান অঞ্চলের রত্নগিরি জেলার মামকা গ্রামে জন্ম গ্রহণ করেন। তিনি মূলত কনকানি মুসলমান সম্প্রদায় থেকে এসেছেন। তিনি প্রথমে মুম্বাই এর করিম লালা গ্যাং এ কাজ করতেন এবং পরে সংযুক্ত অরব আমিরাতের দুবাই চলে যান এবং সেখান থেকেই তার অপরাধের সম্রাজ্য বিস্তৃত করতে থাকেন। তাঁর সম্পদের পরিমাণ ৭.৫ হাজার কোটি রুপী। শিপিং, এয়ারলাইন্স ও অন্যান্য ক্ষেত্রে তাঁর বিনিয়োগ আছে এবং ইউরোপ, এশিয়া ও আফ্রিকাজুড়ে ছড়িয়ে আছে তাঁর ব্যবসার স্বার্থ।
দাউদের মেয়ে, মাহরুখ ইব্রাহিম পাকিস্তানের সাবেক ক্রিকেটার জাভেদ মিয়াদাদ এর ছেলেকে বিয়ে করেন। যুক্তরাজ্যে লেখাপড়ার সময় তাদের মধ্যে পরিচয় হয়।দাউদের ৩ মেয়ে যার একজন মারিয়া ১৯৮৮ সালে মারা যায়। ২০০৯ সালের ৩০ মার্চ দাউদের ভাই নোরা ঘুমের মধ্যে মারা যায়। এছাড়া আরেক ভাই আনিস ইব্রাহিমও মুম্বাই হামলার অন্যতম আসামী।
দাউদের থেকে ১০ বছরের ছোট ভাই ইকবাল কাসকার মুম্বাইয়ে দাউদের ব্যবসা দেখাশোনা করেন। ইকবাল ২০০৩ থেকে ২০০৭ সাল পর্যন্ত একটা হত্যা মামলায় চার বছর জেল খেটেছেন। মীরা রোড, ভাঈন্দর ও মধ্য মুম্বাইয়ের রিয়েল এস্টেটে তাঁর বিনিয়োগ আছে বলে শোনা যায়। দাউদের বোন ৫২ বছর বয়স্কা হাসিনা পারকার ২০০৩ সালে আমিরাত থেকে ইকবালের প্রত্যাবর্তনের আগ পর্যন্ত দাউদের সাম্রাজ্য চালিয়েছিলেন।
দাউদ ইব্রাহিমের অপরাধ জীবনের ঘটনা নিয়ে বলিউডে কয়েকটি চলচ্চিত্রও নির্মাণ করা হয়েছে।
যথা:-
জাতীয় সংসদের স্পিকারদের তালিকা
বাংলাদেশের জাতীয় সংসদের স্পিকার ও ডেপুটি স্পিকারদের তালিকা নিম্নে দেয়া হলো :-
নরকের দরজা
নরকের দরজা (মূল নাম: দারভাজা গ্যাসক্ষেত্রের অগ্নিমুখ) (ইংরেজিতেঃ Door to hell) তুর্কমেনিস্তানের দরওয়াজা শহরের একটি প্রাকৃতিক গ্যাস ক্ষেত্র। দীর্ঘদিন ধরে অগ্নিমুখটি অনবরত জ্বলছে বলে একে নরকের দরজা বলা হয়। কারাকুম মরুভূমিতে অবস্থিত অগ্নিমুখটির ব্যাস ও গর্ত দীর্ঘ। ভূতত্ত্ববিদগণ মিথেন গ্যাসের বিস্তার প্রতিরোধ করার জন্য জ্বলামুখটিতে আগুন লাগিয়ে দিয়েছিলেন এবং এটি ১৯৭১ সাল থেকে ক্রমাগত জ্বলছে।
অগ্নিমুখটি দেখতে প্রতিবছরই পর্যটকরা দরওয়াজা শহরে আসেন। ২০০৯ সাল থেকে এখন পর্যন্ত ৫০ হাজার পর্যটক স্থানটি পরিদর্শন করেছেন। গ্যাস ক্ষেত্রেটি স্থান পরিবেষ্ঠিত এবং আশেপাশের স্থানও বন্য মরুভূমি ক্যাম্পিং-এর জন্য বিখ্যাত।
এটি কোন প্রাকৃতিক গর্ত নয়। ১৯৭১ সালে তৎকালীন সোভিয়েত ইউনিয়নে প্রাকৃতিক গ্যাসসমৃদ্ধ দারউয়িজি এলাকায় অনুসন্ধানের সময় ক্ষেত্রটি আবিষ্কার করে। প্রথমে তারা মনে করেছিল এটি একটি তেল ক্ষেত্র তাই ড্রিলিং মেশিন দিয়ে তেল উত্তোলনের জন্য সেখানে ক্যাম্প স্থাপন করে। কিন্তু পরে তারা সেখান থেকে বিষাক্ত গ্যাস বের হতে দেখে।
গ্যাস অনুসন্ধানের সময় অনুসন্ধানকারীরা গ্যাসবহুল গুহার মধ্যে মৃদু স্পর্শ করলে দুর্ঘটনাক্রমে মাটি ধসে পুরো ড্রিলিং রিগসহ পড়ে যায়। যদিও এই দুর্ঘটনায় কেউ হতাহত হয়নি। প্রাথমিকভাবে গবেষণা করে বিষাক্ত মিথেন গ্যাসের ব্যাপারে গবেষকরা নিশ্চিত হন। পরিবেশে বিষাক্ত গ্যাস প্রতিরোধ করার জন্য ভূতত্ত্ববিদরা তখন গ্যাস উদ্গিরণ মুখটি জ্বালিয়ে রাখার সিদ্ধান্ত নেন। তাদের ধারণা ছিল এখানে সীমীত পরিমাণ গ্যাস থাকতে পারে। কিন্তু তাদের ধারণা ভুল প্রমান করে এটি ১৯৭১ সাল থেকে অনবরত জ্বলছে।
২০১০ সালের এপ্রিলে তুর্কমেনিস্তানের রাষ্ট্রপতি গ্যাসক্ষেত্রটি পরিদর্শন করে এটি বন্ধের কথা বলেন। তিনি বলেন তা না হলে ওই এলাকার অন্যন্য প্রাকৃতিক গ্যাস উত্তোলনের উপর এর প্রভাব পরতে পারে। বর্তমানে তুর্কমেনিস্তান তার প্রাকৃতিক গ্যাস উত্তোলন বৃদ্ধি করার পরিকল্পনা করছে। বর্তমান ৭৫ মিলিয়ন কিউবিক মিটার থেকে গ্যাস উত্তোলন করে ভারত, রাশিয়া, চীন, ইরান ও পশ্চিম ইউরোপে পরবর্তী ২০ বছর তারা রপ্তানি করার চিন্তা করছে।
সুনীল নারাইন
সুনীল ফিলিপ নারাইন (; জন্ম: ২৬ মে, ১৯৮৮) ত্রিনিদাদে জন্মগ্রহণকারী ক্রিকেটার। তিনি বর্তমানে ওয়েস্ট ইন্ডিজ দলের হয়ে আন্তর্জাতিক ক্রিকেট খেলছেন। মূলতঃ অফ-স্পিন বোলার হিসেবে দলে প্রধান ভূমিকা রাখছেন সুনীল নারাইন। পাশাপাশি বামহাতে ব্যাটিংও করে থাকেন। এছাড়াও, কলকাতা নাইট রাইডার্সের পক্ষাবলম্বন করে ২০১৮ মৌসুমে আইপিএলে খেলেছেন।
ফেব্রুয়ারি, ২০০৯ সালে রিজিওন্যাল ফোর ডে কম্পিটিশনের প্রথম-শ্রেণীর ক্রিকেটে ত্রিনিদাদ ও টোবাগো দলের হয়ে অভিষেক ঘটে সুনীলের। কিন্তু তেরো ওভার বোলিং করেও কোন উইকেট লাভ করতে পারেননি। পরবর্তীতে প্রায় এক বছর তিনি কোন প্রথম-শ্রেণীর ক্রিকেট খেলেননি। ৫ ডিসেম্বর, ২০১১ তারিখে ভারতের বিপক্ষে একদিনের আন্তর্জাতিকে অভিষেক ঘটে তার। এরপর ৭ জুন, ২০১২ তারিখে টেস্টে অভিষিক্ত হন ইংল্যান্ডের বিরুদ্ধে।
ওয়েস্ট ইন্ডিজ ক্রিকেট বোর্ড কর্তৃক ১১ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। চূড়ান্ত তালিকার অন্যতম সদস্য ছিলেন তিনি। কিন্তু তিনি তার নতুন বোলিং ভঙ্গিমায় সন্দিহান প্রকাশ করায় ২৭ জানুয়ারি নিজ নাম প্রত্যাহার করে নেন। এরফলে ২৯ জানুয়ারি তারিখে পরিবর্তিত খেলোয়াড় হিসেবে নিকিতা মিলারকে অন্তর্ভুক্ত করা হয়।
আইপিএলের ২০১২ মৌসুমে কলকাতা নাইট রাইডার্সের পক্ষে প্রথমবারের মতো খেলে প্রতি ওভারে মাত্র ৫.৪৭ রান প্রদান করে ২৪ উইকেট লাভ করেন। এরফলে তিনি প্রতিযোগিতার সেরা খেলোয়াড় মনোনীত হন। এরপর ২০১৩ মৌসুমের প্রথম হ্যাট্রিক করেন ১৬ এপ্রিল তারিখে মোহালির পিসিএ স্টেডিয়ামে কিংস ইলাভেন পাঞ্জাবের বিপক্ষে।
রহস্যময় বোলাররূপে নারাইন স্বীকৃতি পেয়েছেন। অফ ব্রেক বোলিংয়ের মাধ্যমে বলের বিভিন্ন রূপ প্রকাশের ফলে ব্যাটসম্যানদেরকে বিভ্রান্তি করাই এর মূল কারণ।
সাইরেন
গ্রিক পুরাণ মতে, সাইরেন বা মহাসমুদ্রের মৎস্যকন্যা হলো খুব বিপদজ্জনক এবং সুন্দরী গায়িকা যারা তাদের দ্বীপের পাশ দিয়ে অতিক্রান্ত জাহাজের যাত্রীদের সুরের মায়াজাল সৃষ্টির মাধ্যমে মৃত্যুর দিকে আকর্ষণ করত। তাদের গানের গলা এতই চমৎকার ছিল যে সেই গান নাবিকদের কানে পৌঁছালে নাবিকরা সেই দ্বীপের দিকেই ধাবমান হতো এবং সেই জাহাজ চূর্ণ-বিচূর্ণ হয়ে সবাই মৃত্যুবরণ করত।
বিভিন্ন সূত্রে সাইরেনদেরকে নদী দেবতা একিলেপাসের কন্যা বলা হয়েছে। হোমারের ওডিসিতে সাইরেনদের ঊর্ধ্বাংশ মানবী এবং নিম্নাংশ পাখির মতো দেখতে বলা হয়েছে। কিন্তু অন্যান্য সূত্রে সাইরেনদের দেহের ঊর্ধ্বাংশ মানবী এবং নিম্নাংশ মাছের মতো বলে জানা যায়। সাইরেনরা সাইরেনিয়া নামক একটি দ্বীপে বাস করত।
বিভিন্ন মত থেকে জানা যায়, সাইরেনরা সংখ্যায় ছিল দুই থেকে পাঁচ জন কিন্তু হোমার ওডিসিতে সাইরেনদের জন্ম সম্পর্কে কিছু লিখেননি তবে তিনি সাইরেনদের সংখ্যা দুইজন বলে উল্লেখ করেন। পরে আরো অনেক লেখক সাইরেনদের সংখ্যা তিন জন বলে উল্লেখ করেন। তারা হলেন, পেসিনো, আগলোপি ও থেলজিওপিয়া। তারপর আরো অনেকে থেলজিওপিয়া/থেলজিওনি/থেলজিওপি, থেলেকটেরিয়া, মোলপি, হাইমারোপি, আগলাওফোনোস/আগলাওপি/আগলাওফিমি, পিজিনই/পিজিথই, পার্থেনোপি, লাইজেইয়া, লিউকোসিয়া, রেডনি ও টেলিস নাম গুলো বলেন।
আদম চূড়া
আদম চূড়া বা শ্রী পদ বা পবিত্র পদচিহ্ন, শ্রীলঙ্কার দক্ষিণ-পশ্চিম অংশের শ্রীপাড়া প্রদেশে অবস্থিত একটি পর্বত চূড়া যা খ্রিস্টান, হিন্দু, বৌদ্ধ ও মুসলিম এই চার ধর্মের অনুসারীদের কাছে অতি পবিত্র স্থান। এই চূড়ায় একটি পায়ের ছাপ আছে যার দৈর্ঘ্য ৫ ফুট ৭ ইঞ্চি এবং প্রস্থ ২ ফুট ৬ ইঞ্চি। বৌদ্ধ ধর্মাবলম্বীরা বিশ্বাস করেন এই পদচিহ্নটি গৌতম বুদ্ধের, হিন্দুরা বিশ্বাস করেন এই পদচিহ্নটি তাদের দেবতা শিবের এবং মুসলমান ও খ্রিষ্টানরা বিশ্বাস করেন এটি পৃথিবীর প্রথম মানব হযরত আদম (আঃ)-এর।
বৌদ্ধ ধর্মমতে খ্রিষ্টপূর্ব ৩০০ অব্দে পায়ের ছাপটি আবিষ্কার হয়। আবিষ্কৃত হবার পর পদচিহ্নের চারপাশে ঘেরাও করে রাখা হয়েছে। এই চূড়ার উচ্চতা ৭৩৫৯ ফুট বা ২২৪৩ মিটার। চূড়াটির চারপাশে সবুজের বিপুল সমারোহ ও আশেপাশে রয়েছে অসংখ্য ছোট নদী ও ঝরণা।
পাহাড়টি সুউচ্চ হওয়ার কারণে সেখানে পৌঁছানো খুবই কষ্ট সাধ্য। সেখানে পৌছাতে হলে প্রথমে নৌকায় চড়ে কিছু পথ যেতে হয় তারপর পায়ে হেঁটে উঁচু পাহাড়ে উঠতে হয়। পাহাড়েরচূড়ায় পৌঁছানোর জন্য পাহাড়ের গা বেয়ে তিনটি রাস্তা তৈরি করা হয়েছে। এছাড়াও পাহাড়টির অনেকাংশ সবুজ গাছে ঢাকা থাকার কারণে এই পাহাড়ে রয়েছে অনেক বিষাক্ত সাপ ও পোকামাকড়।
বিশ্বের যেসব নামকরা পর্যটক এই চূড়াটি ভ্রমণ করেছেন তাদের মধ্যে উল্লেখযোগ্য হলো ইবনে বতুতা ও মার্কো পোলো। ব্রিটিশ ব্যক্তিত্ব রবার্ট পারসিভাল যিনি ঊনবিংশ শতাব্দীর প্রথমদিকে কলম্বোর সেনাদুর্গে কাজ করেছিলেন, তিনি শ্রী-পদের ব্যাপারে মন্তব্য করতে গিয়ে বলেন,
চূড়ার যে স্থানে পায়ের চিহ্নটি অবস্থিত সেই স্থানে বছরের জানুয়ারি থেকে এপ্রিল মাস পর্যন্ত সূর্যের আলো পড়ে না আবার মে থেকে নভেম্বর মাস পর্যন্ত মেঘের ঘনঘটা বা বৃষ্টিও সেখানে পড়ে না।এ চূড়াটি বছরের পর বছর অবিকল রয়ে গেছে। এ কারণে এ চূড়াটি মানুষের কাছে পবিত্র বলে পরিচিত।
ক্লাইভ গ্রেঞ্জার
ক্লাইভ উইলিয়াম জন গ্রেঞ্জার একজন ব্রিটিশ অর্থনীতিবিদ। তিনি ২০০৩ সালে অর্থনীতিতে নোবেল পুরস্কার লাভ করেন।
গ্রেঞ্জার ১৯৩৪ সালে জন্মগ্রহণ করেন। তিনি নটিংহ্যাম বিশ্ববিদ্যালয় থেকে ১৯৫৫ সালে গণিতে বিএ ডিগ্রি অর্জন করেন। ১৯৫৬ সালে তিনি এই বিশ্ববিদ্যালয়ের পরিসংখ্যান বিভাগে জুনিয়র প্রভাষক হিসেবে যোগ দেন।
ইউনিভার্সিটি অব সায়েন্স অ্যান্ড টেকনোলজি চট্টগ্রাম
ইউনিভার্সিটি অব সায়েন্স অ্যান্ড টেকনোলজি চট্টগ্রাম (, USTC) হচ্ছে একটি বাংলাদেশী বেসরকারি উচ্চ শিক্ষা প্রতিষ্ঠান। বিশ্ববিদ্যালয়টি ব্যক্তিগত অনুদানের মাধ্যমে ১৯৮৯ সালের ১৩ মে প্রতিষ্ঠিত হয়। প্রথমদিকে এটি প্রায়োগিক স্বাস্থ্য বিজ্ঞান ইনস্টিটিউট হিসাবে কাজ করে; পরবর্তীতে ১৯৯২ সালে এটি পূর্ণাঙ্গ বিশ্বিদ্যালয়ে রূপান্তরিত হয়।ইউএসটিসিতে আছে ৬ তলা গ্রন্থাগার ভবন। গ্রন্থাগারটিতে ৩টি শাখা আছে যাতে একসাথে ১৫০জন পাঠক পড়তে পারেন। ইউএসটিসি এর সংগ্রহ খুব সমৃদ্ধ। যথা-
বিশ্ববিদ্যালয়টিতে ছাত্রীদের জন্য গুলমেহের নামে একটি হল রয়েছে। এটি বিদেশী ও দূর থেকে আগত ছাত্রীদের আবাসন সমস্যার সমাধান করে। ছাত্রদের জন্য রয়েছে সায়েদুর রহমান আন্তর্জাতিক হল। ইন্টার্নি করুয়াদের জন্য আলাদা হোস্টেল রয়েছে।
১৯৮৯ এ ইউএসটিসি শুরুর সময় মাত্র দুইজন অধ্যাপক ও নয়জন প্রভাষক ছিলেন। কিন্তু এখন পূর্ণসময় পাঠদানকারী শিক্ষকের সংখ্যা ১৪৮জন। ইউএসটিসিতে ৫হাজার শিক্ষার্থী আছেন। তার মধ্যে ৮৫%বিদেশী যারা ভারত (প্রধানত কাশ্মীর, আসাম ও মনিপুর), নেপাল, মালয়েশিয়া, শ্রীলঙ্কা, ভূটান, জর্দান, যুক্তরাষ্ট্র, মালদ্বীপ (অল্পসংখ্যক) এবং ফিলিস্তিন থেকে এসেছেন। The average ratio of teacher-student is 1:20.
ইউএসটিসির অন্যতম অদ্বিতীয় সুবিধা হচ্ছে এর মিলনায়তন কক্ষটি। কক্ষটি সম্পূর্ণ শীতাতপনিয়ন্ত্রিত এবং এর ধারণক্ষমতা ১হাজার জন। এখানে ১হাজার দর্শক ধারণক্ষমতার একটি গ্যালারিও আছে। মিলনায়তনটি সাধারণত সাংস্কৃতিক অনুষ্ঠান, কনফারেন্স ও সেমিনারের জন্য ব্যবহৃত হয়।
বিশ্ববিদ্যালয়টি শিক্ষার্থীদের জন্য সহশিক্ষা কার্যক্রমের আয়োজন করে থাকে যেমন- খেলাধুলা, বিতর্ক, আলোচনা ও সাংস্কৃতিক অনুষ্ঠান। সকল সহশিক্ষা কার্যক্রম "স্টুডেন্ট ওয়েলফেয়ার কাউন্সিল অভ ইউএসটিসি" দ্বারা আয়োজিত হয়।
লশকর-ই-তাইয়েবা
লস্কর-ই- তৈয়বা ( ; অর্থে "মঙ্গলের সৈন্য" অনুবাদ অর্থে "ন্যায়নিষ্ঠার সৈন্য", অথবা "নিষ্পাপ সৈন্য") এছাড়া লস্কর-ই-তাইয়েবা, লস্কর-ই-তাইয়িবা দক্ষিণ এশিয়ায় পাকিস্তান নিয়ন্ত্রিত অন্যতম বৃহত্তম সন্ত্রাসী দল।
১৯৯০ সালে হাফেজ মোহাম্মদ সাঈদ, আবদুল্লাহ ইউসুফ আজম ও জাফর ইকবাল আফগানিস্তানে লস্কর-ই-তৈয়বা প্রতিষ্ঠা করেন। পাকিস্তানের পাঞ্জাব প্রদেশের লাহোরের নিকটে মুরিদকে নামক জায়গায় এর সদর অবস্থিত। এই দলটি পাকিস্তান নিয়ন্ত্রিত কাশ্মীরে বিভিন্ন ক্যাম্প চালনা করে।
লস্কর-ই-জাংভি
লস্কর-ই-জাংভি (; হক নওয়াজ জাংভির সৈন্য) প্রচণ্ডভাবে শিয়া মুসলমানবিরোধী সন্ত্রাসী সংগঠন। পাকিস্তানে সাম্প্রদায়িক দাঙ্গায় জড়িত থাকার দায়ে লস্কর-ই-জাংভিকে ২০০১ সালে নিষিদ্ধ করা হয়। আল কায়েদা ও তালেবানের সঙ্গে জড়িত পাঞ্জাবি জাতিগোষ্ঠীর লোক নিয়ে লস্কর-ই-জাংভি গঠিত হয়েছে।
"An early version of this article was adapted from the public domain U.S. federal government sources."
এটিআই টেকনোলজিস
এটিআই টেকনোলজিস কানাডার অন্টারিওভিত্তিক একটি সেমিকন্ডাক্টর প্রযুক্তি কর্পোরেশন যেটি গ্রাফিক্স প্রসেসিং ইউনিট এবং চিপসেট নির্মাণ করে। ১৯৮৫ সালে অ্যারে টেকনোলজিস ইন্ডাস্ট্রি নামে এই প্রতিষ্ঠানটি যাত্রা শুরু করে। ২০০৬ সালে অ্যাডভান্সড মাইক্রো ডিভাইসেস এটিআই টেকনোলজিসকে কিনে নেয়।
কুইন্স স্পোর্টস ক্লাব
কুইন্স স্পোর্টস ক্লাব বুলাওয়ে, জিম্বাবুয়ের একটি বহুমুখী স্টেডিয়াম। এটি ক্রিকেট ম্যাচের জন্য বেশি ব্যবহৃত হয়। স্টেডিয়ামের ধারণক্ষমতা প্রায় ১৩,০০০।
কুইন্স স্পোর্টস ক্লাব জিম্বাবুয়ের দ্বিতীয় মাঠ এবং প্রথমটি হচ্ছে হারারে স্পোর্টস ক্লাব। এটি শহরের কেন্দ্রের কাছাকাছি এবং দর্শকদের আলোছায়া দিতে যা গাছ দ্বারা বেষ্টিত একটি আন্তর্জাতিক স্টেডিয়াম। জিম্বাবুয়ের তৃতীয় টেস্ট মাঠ হিসেবে ১৯৯৪ সালে কুইন্স স্পোর্টস ক্লাবের অভিষেক ঘটে।
আরউইন মার্ক জ্যাকবস
আরউইন মার্ক জ্যাকবস একজন তড়িৎ প্রকৌশলী। তিনি কোয়ালকমের সহ-প্রতিষ্ঠাতা এবং সাবেক চেয়ারম্যান।
জ্যাকবস ১৯৫৬ সালে কর্নেল বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশল এবং থেকে ১৯৫৭ সালে মাস্টার অব সায়েন্স এবং ১৯৫৯ সালে ডক্টর অব সায়েন্স ডিগ্রি অর্জন করেন। তিনি ১৯৫৯ থেকে ১৯৬৬ সাল পর্যন্ত ম্যাসাচুসেট্‌স ইনস্টিটিউট অফ টেকনোলজিতে তড়িৎ প্রকৌশলের সহকারী ও সহযোগী অধ্যাপক হিসেবে কর্মরত ছিলেন। ১৯৬৬ থেকে ১৯৭২ সাল পর্যন্ত ইউনিভার্সিটি অব ক্যালিফোর্নিয়া, সান ডিয়েগোর কম্পিউটার বিজ্ঞান ও প্রকৌশল বিভাগের অধ্যাপক পদে কর্মরত ছিলেন। তিনি ১৯৬৫ সালে প্রকাশিত Principles of Communication Engineering নামে একটি বইয়ের সহ-রচয়িতা। তিনি ১৯৬৮ সালে অ্যান্ড্রু ভিটারবির সাথে লিঙ্কাবিট কর্পোরেশন প্রতিষ্ঠা করেন। জ্যাকবস ন্যাশনাল অ্যাকডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো।
কোড ডিভিশন মাল্টিপ্‌ল অ্যাক্‌সেস আবিষ্কারের জন্য জ্যাকবস ১৯৯৪ সালে ন্যাশনাল মেডেল অব টেকনোলজি অ্যান্ড ইনোভেশন লাভ করেন।
জ্যাকবস ম্যাসাচুসেট্‌স ইনস্টিটিউট অফ টেকনোলজির পোস্টগ্র্যাজুয়েট ডিগ্রি স্কুলে ৩১ মিলিয়ন ডলার দান করেন। তিনি ইউনিভার্সিটি অব ক্যালিফোর্নিয়া, সান ডিয়েগোতে ১৫ মিলিয়ন ও ১১০ মিলিয়ন ডলার দান করেন।
স্পিকার (রাজনীতি)
সভাধ্যক্ষ বা স্পিকার () একটি রাজনৈতিক পরিভাষা ও পদবী বিশেষ। প্রায়শঃই তত্ত্বাবধানকারী কর্মকর্তা হিসেবে আইনসভায় তিনি সভাপতির আসন অলঙ্কৃত করে যথোচিত সিদ্ধান্ত প্রদান করেন। আনুষ্ঠানিকভাবে তিনি বিতর্কের মধ্যস্থতা, সিদ্ধান্ত প্রদান, ভোটের ফলাফলসহ প্রয়োজনীয় কার্যাবলী সম্পাদন করেন। সভায় কে কথা বলতে পারবেন তা তিনি নির্ধারণ করেন এবং নিয়ম-বহির্ভূত কর্মকাণ্ডের জন্য সিদ্ধান্ত প্রদান করেন। এছাড়াও তিনি ব্যক্তি হিসেবে সভায় প্রতিনিধিত্ব করেন। বিভিন্ন অনুষ্ঠানসহ অন্যান্য পরিস্থিতিতে প্রধান মুখপত্র হিসেবে কাজ করেন। ১৩৭৭ সালে সর্বপ্রথম এ পদবী ধারণের কথা আনুষ্ঠানিকভাবে উল্লেখ করা হয়েছে। ইংল্যান্ডের কমন্স সভায় স্যার থমাস ডি হাঙ্গারফোর্ড স্পিকার হিসেবে মনোনীত হয়েছিলেন। সাধারণতঃ সংসদে তিনি "মিস্টার স্পিকার" এবং নারী হিসেবে "ম্যাডাম স্পিকার" নামে তাঁকে সম্বোধন করা হয়। বিশ্বের অধিকাংশ দেশের সংস্কৃতিতে ইংরেজি ভাষার সমান্তরালে চেয়ারম্যান কিংবা প্রেসিডেন্ট হিসেবে আখ্যায়িত হন। কানাডার ফরাসীভাষী কমন্স সভা কিংবা আইনসভায় তাকে প্রেসিডেন্টরূপে সম্ভাষণ করা হয়।
অনেক আইনসভায় প্রো টেম্পোর বা ডেপুটি স্পিকারের পদ রয়েছে। তিনি মূলতঃ স্পিকারের অনুপস্থিতিজনিত কারণে শূন্যস্থান পূরণ করে সভার কার্যাবলী পরিচালনা করে থাকেন।
যুক্তরাজ্যের ওয়েস্টমিনিস্টার পদ্ধতিতে চেম্বারে স্পিকারের ভোট প্রদানের কোন ক্ষমতা নেই। যদি উভয়পক্ষের মধ্যেকার ফলাফল সমান হয়, তখন তিনি ভোট প্রদান করে থাকেন। আয়ারল্যান্ড এবং যুক্তরাজ্যের রাজনীতি থেকে নিরপেক্ষতা রাখার স্বার্থে একজন স্পিকার নিজ দল থেকে পদত্যাগ করে থাকেন। তবে সরকারের পতন থেকে রক্ষার স্বার্থে ভোট প্রয়োগ করেন। আইনসভার সদস্যদের মধ্য থেকে তিনি নির্বাচিত হন। তবে হুইপগণকে এভাবে মনোনীত করা হয় না। যুক্তরাজ্যে একজন স্পিকার সাধারণতঃ দু’টি প্রধান বৃহৎ দলের একটি থেকে মনোনীত হন।
কানাডায় বৃহৎ দলগুলো স্পিকার পদের জন্য প্রার্থী মনোনীত করে ও ভোটের মাধ্যমে নির্বাচিত করে। তবে, ১৯৬৮ সালের সাধারণ নির্বাচনের পর দলগুলো মতৈক্যের মাধ্যমে প্রার্থী দাঁড় করায়নি। অস্ট্রেলিয়ায় স্পিকারত্ব একটি দলীয় পদ এবং যুক্তরাজ্যে তা রাজনৈতিকভাবে নিরপেক্ষ পদ হিসেবে বিবেচিত।
ওয়েস্টমিনিস্টার পদ্ধতিতে উচ্চকক্ষে সংসদ লর্ডস সভার মাধ্যমে তিনি বিভিন্ন ধরনের কার্যাবলী সম্পন্ন করেন। দপ্তরের দায়িত্বে নিয়োজিত কর্মকর্তাকে স্পিকার নামে আখ্যায়িত করা হয়। তবে ২০০৬ সাল থেকে কমন্স সভায় ভিন্ন পদবীতেও বিবৃত করা হয়। অস্ট্রেলিয়ার সিনেটে তিনি "প্রেসিডেন্ট" নামে পরিচিতি পান।
মার্কিন যুক্তরাষ্ট্রের প্রতিনিধি সভা, রাজ্য সভা এবং স্থানীয় সরকার পরিষদে স্পিকার সাধারণতঃ সংখ্যাগরিষ্ঠ দলের সদস্যদের মাঝখান থেকে নির্বাচিত হন এবং দলের প্রধান হিসেবে কার্যাবলী সম্পাদন করেন। তাসত্ত্বেও তিনি স্বচ্ছ দৃষ্টিভঙ্গীর পরিচয় দেন, নিজ দলের কার্যসূচীতে বাঁধাও দিতে পারেন। আনুষ্ঠানিকভাবে স্পিকার সম্পূর্ণ কক্ষের প্রতিনিধিত্ব করেন; কিন্তু রাজনৈতিকভাবে তিনি দলীয় শক্তিমত্তার অধিকারী।
প্রতিনিধি সভার স্পিকার প্রয়োজনে রাষ্ট্রপতির মর্যাদা পেতে পারেন। কোন কারণে মার্কিন রাষ্ট্রপতি কিংবা উপ-রাষ্ট্রপতি দায়িত্ব পালনে অপারগতা প্রকাশ করলে তিনি রাষ্ট্রপতির দায়িত্ব পালন করবেন। কিছুসংখ্যক বুদ্ধিজীবী অবশ্য উত্তরাধিকার নির্বাচনের এ পদ্ধতিকে অসাংবিধানিকরূপে আখ্যায়িত করেছেন। মার্কিন সংবিধানে স্পিকার পদের জন্য কংগ্রেসের নির্বাচিত সদস্য হতে হবে এমন কোন বাধ্য-বাধকতা নেই। তবে মার্কিন যুক্তরাষ্ট্রের ইতিহাসে সদস্যবিহীন কোন ব্যক্তি স্পিকাররূপে মনোনীত হননি।
ভূমি জরিপ
ভূমি জরিপ হচ্ছে এমন এক কৌশল, পেশা, বিজ্ঞান যা নির্দিষ্টভাবে স্থানসমূহের ভূগোলক বা ত্রিমাত্রিক অবস্থানের পারস্পারিক দূরত্ব এবং কোণ নির্ণয় করতে পারে। এই বিন্দুসমূহে সাধারণত পৃথিবীপৃষ্ঠের ওপর অবস্থিত এবং তারা অধিকাংশ সময় ভূমি সীমানা নির্ধারণ করে ব্যক্তিগত অথবা সরকারী পর্যায়ে। 
লক্ষ্য অর্জনের জন্য জরিপাকারীরা গণিত (জ্যামিতি এবং ত্রিকোণমিতি), পদার্থবিজ্ঞান, প্রকৌশল এবং আইন বিদ্যার সহায়তা নিয়ে থাকে।
জরিপের ইতিহাস অনেক দীর্ঘ। এমনকি প্রাচীন মিসরীয় সভ্যতায় নীল নদের অতি প্লাবনের কারণে জমির সীমানা মুছে যাবার পর দড়ি দিয়ে সীমানা নির্ধারণের নথি পাওয়া গেছে।
অওকিগাহারা
অওকিগাহারা, জাপানের ফুজি পর্বতমালার উত্তর-পশ্চিমে অবস্থিত ৩৫ বর্গ কিলোমিটারের একটি জঙ্গল। এটি "সি অব ট্রিজ" অথবা "গাছের সমুদ্র" নামেও পরিচিত। কিছু অদ্ভুত পাথর এবং কোন প্রাণের অস্তিত্ব না থাকাতে সব সময় সুনসান নীরব এ বনটি পর্যটকদের আগ্রহের কেন্দ্রবিন্দু। জাপানি পুরান মতে, এ বনে প্রেতাত্মারা ঘুরে বেড়ায় এবং এটি আত্মহত্যা করার জায়গা হিসেবে বিবেচিত। এই বন থেকে প্রতি বছর একশত এর বেশি মৃতদেহ উদ্ধার করা হয়।
বনের মেঝে প্রাথমিক আগ্নেয়শিলা দ্বারা গঠিত। হস্তনির্মিত বিভিন্ন যন্ত্রপাতি যেমন- শাবল, খন্তি ইত্যাদি দিয়ে বনের মেঝেতে গর্ত করা খুবই কঠিন। এছাড়া বনের ভেতর স্থানীয় স্বেচ্ছাসেবকদের দ্বারা নির্মিত কিছু মেঠো পথ আছে যেগুলোর মাধ্যমে আধা-নিয়মিতভাবে মৃতদেহ সংগ্রহ করা হয়। সাম্প্রতিক বছরগুলোতে পর্যটক ও অন্যন্য ভ্রমণকারীরা তাদের যাওয়ার পথে প্লাস্টিকের এক ধরনের টেপ ব্যবহার করে তাদের চিহ্ন রেখে যায় যাতে তারা পরবর্তীতে পথ ভুলে না যায়। সরকারি লোকজন টেপের এই চিহ্ন মাঝে মাঝেই অপসারণ করে কিন্তু পর্যটকরা আবার লাগান। মূলত বনের প্রথম এক কিলোমিটারের মধ্যেই টেপের চিহ্ন বেশি দেখা যায়। তারপর ফুজি পর্বতমালার দিকে যতই গভীরে যাওয়া হয় বনের অবস্থা ততই আদিমযুগীয় মনে হয় ও মানুষের দেখা পাওয়া যায়না।
বনটি জাপানিদের কাছে আত্মহত্যার সবচেয়ে জনপ্রিয় জায়গা এবং সারা পৃথিবীতে দ্বিতীয় । আত্মহত্যার জন্য আমেরিকার সান ফ্রন্সিসকোর গোল্ডেন ব্রিজ এর পর এর অবস্থান। হিসাবমতে প্রতিবছর এখানে গড়ে ১০০ জন মানুষ আত্মহত্যা করে।
১৯৫০ সাল থেকে এ পর্যন্ত ৫শ’র মতো জাপানি এখানে আত্মহত্যা করেছেন। কেবল ২০০২ সালেই ৭৮টি মৃতদেহ উদ্ধার করা হয় এখান থেকে যা ১৯৯৮ সালের উদ্ধার করা ৭৪ জন এর বেশি। ২০০৩ সালের দিকে আত্মহত্যার হার ১০০ এর বেশি হয়ে যায় এবং তার পর থেকে জাপানি সরকার আত্মহত্যার হার প্রকাশ করা বন্ধ করে দিয়েছে। ২০০৪ সালে ১০৮ জন লোক এখানে আত্মহত্যা করে, ২০১০ সালে ২৪৭ জন লোক আত্মহত্যার চেষ্ঠা করে যার মধ্যে ৫৪ জনকে মৃত উদ্ধার করা হয়। মার্চের সময় আত্মহত্যার হার বেরে যায়। ২০১১ সালের দিকে যারা আত্মহত্যা করেছে তাদের অধিকাংশ ফাঁসি অথবা বেশি পরিমাণে মাদক নিয়ে আত্মহত্যা করেছে।
১৯৭০ সালে পুলিশ, স্বেচ্ছাসেবক ও সাংবাদিকদের নিয়ে একটি দল গঠন করা হয়েছিল যাদের কাজ ছিল মৃতদেহগুলো খুঁজে বের করা এবং লোকজনকে আত্মহত্যায় অনুৎসাহিত করা। ১৯৬০ সালে সাইকো মাটসুমোটো নামক এক জাপানি লেখকের টাওয়ার অফ ওয়েবস নামে একটি উপন্যাস প্রকাশের পর থেকেই এখানে এসে আত্মাহত্যার প্রবণতা বেড়ে যায়। এই উপন্যাসের দুটি চরিত্র এই বনে এসে আত্মহত্যা করেছিল। এর পর থেকে জাপানিরা এই বনে এসে এই আশায় আত্মাহুতি দেয় যে তাদের সন্তানেরা পরবর্তীতে ভালোভাবে চলতে পারবে।
দ্য ডায়েরি অফ আ ইয়াং গার্ল
'দ্য ডায়েরি অফ আ ইয়াং গার্ল ("দ্য ডায়েরি অফ অ্যানা ফ্র্যাংক" নামেও পরিচিত), ওলন্দাজ ভাষায় অ্যানা ফ্র্যাংক দ্বারা লিখিত একটি বই। বইটিতে অ্যানা ফ্র্যাংক তার দিনলিপির বর্ননা দিয়েছেন যখন জার্মান নাজি বাহিনীর নেদারলেন্ডস অভিযানের সময় তিনি ও তার পরিবার দুই বছর একটি বাড়িতে লুকিয়ে ছিলেন।
জার্মান নাজি বাহিনী যখন নেদারলেন্ডস এ অভিযান চালায় তখন অ্যানা ও তার পরিবার একটি বাড়িতে লুকিয়ে থাকেন। অ্যানা তার এই লুকিয়ে থাকা দিন গুলুর বর্ননা লেখা শুরু করে। অ্যানা ১৯৪২ সালে তার ১৩তম জন্মদিনে তার বাবার কাছ থেকে একটি লাল-সাদা চেক প্রিন্টের কাপড়ে মোড়ানো ছোট্ট লক লাগানো অটোগ্রাফ খাতা পান। এই খাতাতেই ১৯৪২ সালের ১২ জুন থেকে তিনি তার দৈনন্দিন জীবনের সাধারণ ঘটনা, কারো সংগে কথা না বলতে পারা, নেদারল্যান্ডের অধিবাসী ইহুদিদের জীবনযাপন, বিধিনিষেধ ও পরবর্তীকালে অ্যানা নিজের অনুভূতি, বিশ্বাস ইত্যাদি সম্পর্কে লিখেছেন। অ্যানা ডায়রিটিকে কিটি বলে সম্বোথন করতেন।
অ্যানা ১৯৪৪ সালের ১ আগস্ট পর্যন্ত লিখেছিলেন। তারপর ৪ আগস্ট তিনি সহ তার পরিবার নাজি বাহিনীর হাতে ধরা পরেন এবং সেখনেই ১৯৪৫ সালে টাইফাসে আক্রান্ত হয়ে মারা যান। তার মৃত্যুর পর মাইপ গিইস নামক এক ব্যক্তি ডায়রিটি উদ্ধার করেন এবং অ্যানার পিতা অটো ফ্রাংককে ডায়রিটি দেন। অটো ফ্রাংক তাদের পরিবারের একমাত্র জীবিত উদ্ধার হওয়া ব্যক্তি।
১৯৪৭ সালে আটো ফ্রাংক এর উদ্দোগে কনটাক্ট পাবলিসিং দ্বারা ওলন্দাজ ভাষায় হেট একটেরহাইস শিরোনামে ডায়রিটি প্রথম বই আকারে বের হয়। প্রকাশ এর পর থেকেই এটি সমালোচকদের দৃষ্টি আকর্ষন করে। পরবর্তীতে ১৯৫২ সালে ইংরেজি ভাষায় ডাবলডে ও কম্পানি দ্বারা এর ইংরেজি সংস্করন প্রকাশ হয় অ্যানা ফ্র্যাংক-দ্য ডায়েরি অফ আ ইয়াং গার্ল শিরোনামে। এখন পর্যন্ত বইটি ৬০টির ও বেশি ভাষায় অনুবাদ করা হয়েছে। বইটি বিংশ শতাব্দির জনপ্রিয় বইয়ের তালিকায় স্থান করে নিয়েছ্
এছাড়া বইটি অবলম্বনে অনেক নাটক ও চলচ্চিত্র নির্মিত হয়েছে।
মুসলিম ব্রাদারহুড
মুসলিম ব্রাদারহুড (, often simply: মুসলিম বিশ্বে সবচেয়ে প্রভাবিত ও বৃহৎ ইসলামপন্থী আন্দোলন। ১৯২৮ সালে মিশরে হাসানুল বান্না মুসলিম ব্রাদারহুড প্রতিষ্ঠা করেন, দ্বিতীয় বিশ্বযুদ্ধের যার সদস্য সংখ্যা ছিল ২০ লাখ। শিক্ষা এবং চ্যারিটির কাজেই এরা বেশী মনোযোগ দেয়। এই দল ২০১২ সালে ক্ষমতায় আসে। পরবর্তিতে মাত্র ১ বছরের মাথায় এক সেনা অভ্যুত্থানে তাদের ক্ষমতা চ্যুত করা হয়।
কুবার পেডি
কুবার পেডি অস্ট্রেলিয়ার অ্যাডিলেড থেকে ৮৪৬ কিলোমিটার উত্তর পশ্চিমাঞ্চলের মরুভূমিতে অবস্থিত একটি ছোট শহর। কুবার পেডি শব্দ দুটি এসেছে স্থানীয় নাম কুপা পিটি থেকে যার বাংলা অর্থ সাদা মানুষের গর্ত।
২০১১ সালের আদমশুমারি অনুযায়ি এই শহরের জনসংখ্যা ১৬৯৫ জন (৯৫৩ জন পুরুষ, ৭৪২ জন নারী এবং অন্যান্য ২৭৪ জন)। এই শহরকে একসময় উপল পাথরের শহর বলা হত। বর্তমানে এই শহরের লোকজন মাটির তলায় বসবাস করে বলে একে ভূগর্বস্থ নগরীও বলা হয়। রেস্তোরাঁ, বইয়ের দোকান, গির্জা, বিনোদন কেন্দ্র, ক্লাব, ব্যাংক, আর্ট গ্যালারি, মার্কেট কমপ্লেক্স সব কিছুই মাটির নিচে অবস্থিত। এটিই পৃথিবীর একমাত্র ভূগর্বস্থ নগরী। ১৯১৫ সালের ১ পেব্রুয়ারি এখানে প্রথম উপল পাথর পাওয়া যায় তখন থেকেই এখান থেকে পৃথিবীর অনেক জায়গায় খুব উন্নত মানের উপল পাঠানো হচ্ছে। এছাড়া বর্তমানে এটি পয়ৃটকদেরও অগ্রহরে কেন্দ্রবিন্দু। এখানে প্রায় ৬০ টি উপল তোলার খনি রয়েছে যা পৃথিবীর সর্ববৃহৎ উপল উত্তলোনের জায়গা হিসেবে পরিচিত।
দিনের তাপমাত্রা অত্যধিক হওয়ায় কুবার পেডির লোকজন রাতের বেলা গল্ফ খেলে থাকে। শহরে একটি ফুটবল ক্লাবও আছে।
২০১৩ সালের এক গবেষনায় দেখা যায় কুবার পেডির পাশে আর্কারিনজা বাসিনে প্রচুর তেলের মজুদ আছে। গবেষনায় দেখা যায় এই মজুদ ৩.৫ এবং ২২৩ বিলিয়ন বেরেল তেল আছে যা অস্ট্রেলিয়াকে বিশ্বের অন্যতম তেল রপ্তানিকারক দেশ হিসেবে প্রতিষ্ঠা করবে।
শহরের অন্যন্য বৈশিষ্ঠের জন্য এটি চলচ্চিত্র নির্মাতাদেরও আকৃষ্ঠ করেছে। ২০০৬ সালে এই শহরকে নিয়ে তৈরি হয় "উপল ড্রিমস" নামে একটি চলচ্চিত্র। এছাড়া ১৯৯১ সালের "আনটিল দ্য এন্ড অফ দ্য ওর্য়াল্ড", ১৯৯৪ সালের "দি অ্যাডভান্ঞার অফ প্রিসকিল্লা কুইন অফ দ্য ডেজার্ট"। ডিসকভারি চ্যানেল এ ২৯ সেপ্টেমবার, ২০১২ সালে এই শহর নিয়ে একটি পর্ব প্রচার করা হয়।
কুবার পেডির অবস্থান মরূভুমির কাছে হওয়ায় দিনের বেলা এখানে তাপমাত্রা থাকে ৫০ ডিগ্রি সেলসিয়াস আবার রাতে থাকে প্রচন্ড ঠান্ডা।
রুম ৩৯
রুম ৩৯, ("ডিভিশন ৩৯", "বুরো ৩৯" অথবা "অফিস ৩৯" নামেও পরিচিত) উত্তর কোরিয়ার সরকারি একটি গোপন সংস্থা। এটি উত্তর কোরিয়ার ন্যাশনাল ডিফেন্স কমিশনের চেয়ারম্যান কিম জং উনের জন্য বৈদেশিক মুদ্রা অর্জনের পথ। এই সংস্থাটির কাছে ৫ বিলিয়ন এর উপর মুদ্রা জমা আছে। এছাড়া এটি অর্থ সংক্রান্ত অনেক অনৈতিক কাজের সাথে জড়িত বলে মনে করা হয়।
অনেকে মনে করে রুম ৩৯ কিম জং উনের ক্ষমতাকে আরো বৃদ্ধি করছে এবং উত্তর কোরিয়ার পরমাণু প্রকল্পের জন্য অর্থ সংগ্রহের কাজ করছে। বিশ্বাস করা হয় পিয়ংইয়ং এ ওয়ার্কার্স পার্টির ভবনেই এর অবস্থান যা কিম জং উনের প্রসাদ থেকে খুব দূরে নয়।
১৯৭০ সালে রুম ৩৯ গঠন করা হয়েছিল। এর গঠনের উদ্দেশ্য ও নামকরনের ইতিহাস জানা যায়নি। বিভিন্ন রকমের নিষিদ্ধ অস্ত্র কেনাবেচা এবং সুইস ব্যাংকের কিছু অ্যাকাউন্টের মাধ্যমে পুরো পৃথিবীতে ইন্স্যুরেন্স ফ্রডের জন্য এই সংস্থাটিকে দায়ী করা হয়। কিন্তু জনশ্রুতি আছে চীন ও সুইজারল্যান্ডের ১০ থেকে ২০ টি ব্যাংক একাউন্টের মাধ্যমে এ প্রতিষ্ঠানের সাথে অর্থ লেনদেন হত। রুম-৩৯ এর অধীনে ১২০ টি বিদেশী বাণিজ্যিক প্রতিষ্ঠান আছে যা সরাসরি কিম জং উনের নিয়ন্ত্রনে। এছাড়া আমেরিকান ডলারের নকল প্রতিলিপি তৈরির অভিযোগও আছে এই সংস্থার উপর।
মহাজোট (বাংলাদেশ)
মহাজোট: বাংলাদেশ আওয়ামী লীগ, জাতীয় পার্টি, জাতীয় সমাজতান্ত্রিক দল, বাংলাদেশের ওয়ার্কার্স পার্টি, লিবারেল ডেমোক্রেটিক পার্টি, বাংলাদেশের সাম্যবাদী দল (মার্কসবাদী-লেনিনবাদী) এবং আরো ৮টি দল।
লিবারেল ডেমোক্রেটিক পার্টি নির্বাচনের আগে মহাজোট থেকে বেরিয়ে আসে এবং স্বাধীনভাবে নির্বাচনে অংশগ্রহন করে। ২০১২ সালে এলডিপি ১৮ দলীয় জোট-এ যোগ দেয়।
মোট আসন: ৩০০
মহাজোট: ২৬৩
চারদলীয় জোট: ৩৩
নির্দদলীয় এবং অন্যান্য: ৪
মোট আসন: ৩০০
মহাজোট: ২৮০
নির্দদলীয় এবং অন্যান্য: ২০
জাফর ইকবাল (দ্ব্যর্থতা নিরসন)
জাফর ইকবাল নামটি দিয়ে বোঝানো হতে পারে -
জাফর ইকবাল (অভিনেতা)
জাফর ইকবাল (১৯ এপ্রিল, ১৯৫১ - ০৮ জানুয়ারি, ১৯৯২) ছিলেন একজন বাংলাদেশী অভিনেতা ও সংগীতশিল্পী। তিনি আশির দশকের বাংলাদেশের চলচ্চিত্রে জনপ্রিয়তা অর্জন করেন। তিনি বাংলাদেশের স্বাধীনতা যুদ্ধে একজন মুক্তিযোদ্ধা হিসেবে অংশগ্রহণ করেন।
১৯৫৫ সালে তিনি ঢাকায় জন্মগ্রহন করেন। জাফর ইকবালের বড় ভাই আনোয়ার পারভেজ ও ছোট বোন শাহনাজ রহমতুল্লাহ দুজনেই সংগীতশিল্পী।
জাফর ইকবাল ১৯৬৬ সালে প্রথম একটি ব্যান্ড দল গড়ে তোলেন এবং তার সিনেমায় প্রথম প্লে-ব্যাক করা গান ছিল "পিচ ঢালা পথ"। জাফর ইকবাল এর কণ্ঠে "হয় যদি বদনাম হোক আরো " গানটি একসময় ব্যাপক জনপ্রিয়তা পায় ।
জাফর ইকবাল ১৯৭১ সালে বাংলাদেশের স্বাধীনতা যুদ্ধে মুক্তিযোদ্ধা হিসেবে সরাসরি অংশগ্রহন করেন।
বাংলা চলচ্চিত্রের স্টাইলিশ নায়কদের অন্যতম জাফর ইকবাল । তিনি চিরসবুজ নায়ক হিসেবে পরিচিত। শহুরে রোমান্টিক ও রাগী তরুণের ভূমিকায় দারুণ মানালেও সব ধরনের চরিত্রে ছিল তার স্বাচ্ছদ্য বিচরণ। অভিনয়ের পাশাপাশি চমৎকার গান গাইতে পারা এ অভিনেতা বেশকিছু ছবিতে গায়ক চরিত্রে অভিনয় করেছেন। ১৯৮৪ সালে আনোয়ার পারভেজের সুরে রাজ্জাক অভিনীত বদনাম ছবিতে 'হয় যদি বদনাম হোক আরও’ তার জনপ্রিয় গানগুলোর মধ্যে অন্যতম। মূলত তিনি ছিলেন গিটারবাদক। ভালো গিটার বাজাতেন বলে সুরকার আলাউদ্দিন আলী তাকে দিয়ে অনেক ছবির আবহসংগীত তৈরি করিয়েছেন। তার সেই ছবিগুলোও বেশ জনপ্রিয়তা পায়। বাংলাদেশের মুক্তিযুদ্ধের আগে জাফর ইকবাল চলচ্চিত্র জগতে পা রাখেন। তার অভিনীত প্রথম ছবির নাম "আপন পর"। এই ছবিতে তার বিপরীতে অভিনয় করেন কবরী। জাফর ইকবালের সাথে অভিনেত্রী ববিতা জুটি হয়ে প্রায় ৩০টির মত ছবি করেন। সবমিলিয়ে তিনি প্রায় ১৫০টি ছবি করেন।
সত্তরের দশকের মাঝামাঝি সময় থেকে চলচ্চিত্রে নিয়মিত অভিনয় শুরু করেন জাফর ইকবাল। ‘সূর্যসংগ্রাম’ ও এর সিকুয়াল ‘সূর্যস্বাধীন’ চলচ্চিত্রে ববিতার বিপরীতে অভিনয় করেন। ১৯৭৫ সালে ‘মাস্তান’ চলচ্চিত্রে নায়কের ভূমিকায় অভিনয় তাঁকে সে প্রজন্মের প্রতিনিধিত্বকারী নায়ক হিসেবে প্রতিষ্ঠা এনে দেয়। স্বাধীনতা পরবর্তী সময়ের রাগী, রোমান্টিক, জীবন-যন্ত্রণায় পীড়িত কিংবা হতাশা থেকে বিপথগামী তরুণের চরিত্রে তিনি ছিলেন পরিচালকদের অন্যতম পছন্দ। সামাজিক প্রেমকাহিনী ‘মাস্তানে’র নায়ক জাফর ইকবাল রোমান্টিক নায়ক হিসেবে জনপ্রিয়তা পান। ‘নয়নের আলো’ চলচ্চিত্রে এক গ্রামীন তরুণের চরিত্রেও দর্শক তাকে গ্রহণ করে।
জাফর ইকবাল ১৫০টি চলচ্চিত্রে অভিনয় করেন। যার বেশিরভাগই ছিল ব্যবসা সফল। ১৯৮৯ সালে জাফর ইকবাল অভিনীত ত্রিভূজ প্রেমের ছবি ‘অবুঝ হৃদয়’ দারুণ ব্যবসা সফল হয়। এ ছবিতে চম্পা ও ববিতার বিপরীতে তাঁর অভিনয় দর্শক ও সমালোচকদের প্রশংসা অর্জন করে। ববিতার সঙ্গে তাঁর জুটি ছিল দর্শক নন্দিত। এই জুটির বাস্তব জীবনে প্রেম চলছে বলেও গুজব ছড়িয়ে পড়েছিল। তাদের সম্পর্ক ভেঙ্গে যাওয়ায় হতাশ হয়েই জাফর ইকবাল অসুস্থ হয়ে পড়েন বলে জোর গুঞ্জন উঠেছিল। ববিতার বিপরীতে ৩০টি চলচ্চিত্রে অভিনয় করেন তিনি। জাফর ইকবাল অভিনীত ‘ভাই বন্ধু’, ‘চোরের বউ’, ‘অবদান’, ‘সাধারণ মেয়ে’, ‘একই অঙ্গে এত রূপ’, ‘ফকির মজনুশাহ’, ‘দিনের পর দিন’, ‘বেদ্বীন’, ‘অংশীদার’, ‘মেঘবিজলী বাদল’, ‘সাত রাজার ধন’, ‘আশীর্বাদ’, ‘অপমান’, ‘এক মুঠো ভাত’, ‘নয়নের আলো’, ‘গৃহলক্ষ্মী’, ‘ওগো বিদেশিনী’, ‘প্রেমিক’, ‘নবাব’, ‘প্রতিরোধ’, ‘ফুলের মালা’, ‘সিআইডি’, ‘মর্যাদা’ ,‘সন্ধি’ ইত্যাদি চলচ্চিত্র সুপারহিট হয়।
নায়ক জাফর ইকবাল সনিয়া নামে একজনকে বিয়ে করেন। তাদের দুই সন্তান।
পারিবারিক অশান্তির কারনে জাফর ইকবাল মানসিকভাবে ভেঙ্গে পড়েন। পরবর্তীকালে মদ্য পানসহ অনিয়ন্ত্রিত জীবন যাপনের ফলে তিনি ক্যান্সারে আক্রান্ত হন। তার হার্ট এবং কিডনি নষ্ট হয়ে যায়। ১৯৯২ সালের ০৮ জানুয়ারি তিনি মৃত্যু বরণ করেন।